
JUZUU 9 


AL AARAF (7) 


OAALAL MALAU 


88. Wakuu waliotakabari katika kaumu yake 

wakasema: “Ewe Shuebu! Tutakutoa wewe na wale 
walioamini pamoja nawe katika mji wetu, au mrejee 
katika mila yetu.” Akasema: “Je, ingawa 

tunaichukia?” 

89. “Bila shaka tumemtungia Mwenyezi 
Mungu uwongo ikiwa tutarudi katika mila yenu 
baada ya Mwenyezi Mungu kutuokoa nayo. Wala 
haiwi kwetu sisi kurejea mila hiyo. Lakini akitaka 
(jambo) Mwenyezi Mungu, Mola wetu, (huwa). 
Mola wetu amekienea kila kitu kwa ilimu yake. Kwa 
Mwenyezi Mungu tunategemea. Mola wetu! 
Hukumu baina yetu na baina ya wenzetu (hawa) kwa 
haki, nawe ndiye mbora wa wanaohukumu.” 

90. Na wakuu waliokufuru katika kaumu yake 
wakasema: “Kama nyinyi mkimfuata Shuebu, hapo 
bila shaka mtakuwa wenye kukhasirika.” 

9 1 . Basi mtetemeko wa ardhi uiiwatoa roho 
zao, wakawa wasiojimudu, (wamekufa) humo mjini 
mwao. 

92. Wale waiiomkadhibisha Shuebu wakawa 
kama kwamba hawakuwako (mahala hapo). Wale 
waliomkadhibisha Shuebu ndio waliokuwa wenye 
khasara. 

93. Basi (ulipoadia wakati wa kuangamizwa 

wabaya hao, Nabii Shuebu alitoka nchi ile pamoja na 
wale waliomuamini) akawaachilia mbali (akenda 
zake) na akasema: “Enyi kaumu yangu! 

Nimekufikishieni ujumbe wa Mola wangu na 
nimekupeni nasaha; basi nihuzunikeje juu (yenu, 
nyinyi) watu makafiri?” 

94. Na hatukumleta Nabii yoyote katika mji 
wowote (akakadhibishwa) ila huwatesa wakazi wake 
kwa taabu na mashaka ili wapate kunyenyekea. 
(Lakini hawanyenyekei). 

95. Kisha hubadilisha “sisi” mahala pa ubaya 
kwa wema, (Tukawaondoshea balaa zile japo 
hawajaamini) hata wakazidi (kuneemeka na kuwa 
wengi) na wakasema: “(Hata zamani ni vivi 
hivi):-taabu na raha ziliwafikia baba zetu. (Haya si 
kwa ajili ya kukadhibisha).” Basi Tukawaangamiza 
kwa ghafla, hali ya kuwa hawajatambua. 

Basi maonyo makubwa baada ya ukaHri wao yalikuwa juu ya wiziwizi wao katika biashara hizo walizokuwa 
wakizifanya. 

Mtume wao huyo — Nabii Shuebu — alikuwa wa kabila moja na wao na akitokana na matajiri na wazalendo wa 
hapo. 

88. Kinaendelea kisa cha Nabii Shuebu na kaumu zake. 

94-95 Kuonyesha kutesa kwake Mwenyezi Mungu; kuwa hatesi kwa papara. Huwapa muda hao wabaya wa 

96. Na lau kama watu wa miji wangaliamini na 
kuogopa, kwa yakini tungaliwafungulia baraka za 
mbingu na ardhi. Lakini walikadhibisha; 
tukawapatiliza kwa sababu ya yale waliyokuwa 
wakiyachuma. 

97. Je, watu wa miji (hii walio wabaya) 
wameaminisha ya kuwa adhabu yetu haitawaHkia 
usiku, hali wamelala? 

98. Au watu wa miji (hiyo) wameaminisha ya 
kuwa adhabu yetu haitawaHkia mchana, hali 
wanacheza? 

99. Je, wameaminisha kuadhibiwa na Mwenyezi 
Mungu? Hawaaminishi adhabu ya Mwenyezi 
Mungu ila watu ambao (watakuwa) wenye khasara. 

100. Je, hawajui hawa waliorithi ardhi baada ya 
wale wakazi wake (wa zamani walioangamizwa) 
kwamba tukitaka tutawatia misibani kwa dhambi zao 
na tutapiga muhuri juu ya nyoyo zao-, na kwa hivyo 
hawatasikia? 

101. Hiyo ni miji (mikubwa mikubwa) 
tunakusimulia baadhi ya habari zake. Na bila shaka 
Mitume wao waliwafikia kwa hoja zilizo waziwazi. 
Lakini hawakuwa wenye kuamini 
waliyoyakadhibisha zamani. Namna hivi Mwenyezi 
Mungu anazipiga muhuri nyoyo za makaHri. 

102. Na kwa wengi wao hatukuona (kutekeleza) 
ahadi yo yotej bali kwa hakika wengi wao tuliwakuta 
maasi tu. 

103. Kisha baada ya (Mitume hao) tukampeleka 
Musa na hoja zetu kwa Firauni na watu wake. 
Lakini walizikataa. Basi tazama jinsi ulivyokuwa 
mwisho wa waharibifu. 

104. Na alisema Musa: “Ewe Firauni! Mimi ni 
Mtume nitokaye kwa Mola wa walimwengu.” 

105. “Yanipasa nisiseme juu ya Mwenyezi 
Mungu (lo lote) ila haki (tu). Kwa yakini 
nimekufikieni kwa dalili waziwazi zitokazo kwa 
Mola wenu. Basi wapeleke wana wa Israili pamoja 
nami (nchi waitakayo, usiwazuilie hapa Misri ukawa 
unawadhili). 

kuweza kurejea kwake. 

96. Kuonyesha ambayo wangeyapata lau wangekwenda mwendo mzun, 

97-99. Kuonyesha mateso ambayo yanaweza kuwafika. 

101 . Hawakupinga kwa ujinga, lakini walipinga kwa upinzani tu; utadhani nyoyo zao zimepigwa muhuri, 
haziingii kheri. 

1 03- 1 7 1 . Habari za Nabii Musa na kaumu zake 

V 


106. (Firauni) akasema: “Kama umekuja na 
hoja, basi ilete ukiwa ni miengoni mwa wasemao 
kweli.” 

107. (Hapo Nabii Musa) akaitupa Hrnbo yake 
(chini). Na mara ikawa nyoka dhahiri. 

108. Na akatoa mkono wake. Mara ukawa 
mweupe kwa watazamac. 

109. Wakasema wakuu wa kaumu ya Firauni 
(pamoja na yeye Firauni): “Hakika huyu ni mchawi 
ajuaye (uchawi vyema) 

110. Anataka kukutoweni katika ardhi yenu. 
Basi mnatoa shauri gani?” 

111. Wakasema: 'kumwambia Firaum) 

“Muwache kidogo yeye na ndugu yake (huyu 
Haruni anayejipa Utume pamoja naye) usiwaue). Na 
watume wakusanyao watu mijini(wakukusanyie wachawi 
wakubwa wakubwa wote)>” 

11 2. “Wakuietee kila mchawi ajuaye.” 

113. Wakaja wachawi kwa Firauni, wakasema: 
“Tutapata ujira ikiwa tutashinda?” 


114. Akasema: “Naam, nanyi bila shaka 

mtakuwa miongoni mwa wanaokaribishwa (kwangu 
kila wakati).” 

115. Wakasema: “Ewe Musa! je, utatupa wewe 
'uchawi wako mbele ya watu wauone) au tutakuwa 
sisi watupao (kwanza)?” 

1 1 6- (Musa) Akasema: “Tupeni.” Basi 

walipotupa waliyazuga macho ya watu na 
wakawaogopesha, na wakaleta uchawi mkubwa. 

1 1 7. Na tukampelekea Wahyi Musa ya kwamba, 
“Tupa ftmbo yajko.” Mara ikavimeza vyote vile 
walivyovibuni (wale wachawi). 

11 8. Ukweli ukasimama na yakaharibika 

waliyokuwa wakiyatenda. 

107. Ilivyokuwa dini yao kukataa miujua aliyoitaja Mwenyezi Mungu; na hapa katika hii Aya waliyoifanya ya 
108 unatajwa muujiza wa kugeuka nyoka fimbo ya Nabii Musa kila akitaka kuonyesha muujua huo. Na umetajwa 
muujiza huu katika Qurani nzima. Basi ndiyo wanahangaika hapa, mara wanasema: “Njozi” yaani ndoto. Hatujui 
akiota nani kuwa hiyo fimbo imegeuka nyoka? Labda Firauni na watu wake walikuwa wakiota tu kuwa hiyo fimbo 
ya Musa imekuwa nyoka. Mara wanasema: “Kwa kuyafanya macho ya watazamaji waione fimbo katika umbo la 
nyoka” (yaani lakini haikugeuka khasa kuwa nyoka). Unaona ukafiri wao. Wanakanusha. Wanasema haikuwa 
fimbo ya Musa ikigeuka nyoka, kisha ikirejea tena kuwa fimbo; na hali ya kuwa Mwenyezi Mungu anamwambia 
Nabii Musa katika Aya ya 2 1 ya Surat Taha: "Sanuiyduhaa Syratahal Uwlaa” (Sasa hivi tutairudisha hali yake 
ya kwanza.) ya ufimbo. Na wao wanasema: “Uwongo, haikugeuka katika hali yake ile.” Sisi hatujui ukafiri zaidi 
kuliko wa kumuona Mungu muongo. 

Na katika kubabaika kwao wametaja baadhi ya miujiza na karama; na huku wanazita Njozi (ndoto). 
Wanapapatika kama wafa maji. 

119. Kwa hivyo walishindwa hapo, na wakawa 
wenye kudhalilika. 

120. Na wachawi wakapinduliwa (wakapinduka) 
wanasujudu. 

12 1. Wakasema-. “Tumemuamini Mola wa 
walimwengu (wote),” 

122. “Mola wa Musa na Haruni.*” 

123. Akasema Firauni: “Oh! Mumemuamini 
kabla sijakuruhusuni? Hii ndiyo hila mliyoifanya 
mjini (nyinyi na Musa) ili muwatoe humo wenyewe 
(mkae nyinyi). Lakint mtajua (nini nitakufanyieni).” 

124. “Lazima nitakata mikono yenu na miguu 
yenu kwa kubadilisha; (mkono wa kulia na mguu wa 
kushoto utakatwa pamoja; au mkono wa kushoto na 
mguu wa kulia). Kisha nitakusulubuni nyote (mufe 
msalabani).” 

125. Wakasema: “Sisi tutarudi kwa Mola wetu 
(atatujazi mema).” 

126. “Nawe hukuona baya kwetu sisi lo lote ila 
kuwa tumeziamini Aya za Mola wetu zilipotuftkia. 
Mola wetu! Tumiminie subira (uvumilivu) na 
utuHshe hali ya kuwa Waislamu.” 

127. Na wakasema wakuu wa kaumu ya Firauni 
(kumwambia Firauni) : “Je, utamwacha Musa na 
watu wake walete uharibifu katika nchi na kukuacha 
wewe na waungu wako (uliosema waabudiwe pamoja 
na wewe)?” Akasema: “Tutawaua watoto wao 
wanaume na tutawaacha hai wanawake wao, na bila 
shaka sisi ni wenye nguvu juu yao.” 

128. Musa akawaambia kaumu yake: “Ombeni 
msaada kwa Mwenyezi Mungu na subirini. Ardhi ni 
ya Mwenyezi Mungu, atamrithisha amtakaye katika 
waja wake; na mwisho (mwema) ni kwa wamchao.” 

129. Wakasema: “Tumeudhiwa kabla 

hujatufikia, na (pia sasa) baada ya wewe kutujia” 
(Musa) akasema: “Asaa Mola wenu atamwangamiza 
adui yenu na kukufanyeni watawala katika nchi 
(hizi), na aone jinsi mtakavyofanya.” 

128. Kuonyesha kuwa kusubiri na kutegemea Mwenyezi Mungu na kwenda mwendo mwema ndio sababu ya 
kutengenekewa duniani na Akhera. 

129. Wachawi (Makuhani) wa Firauni walimpa khabari Firauni kuwa atazaliwa kijana mwanamume kwa 
Mayahudi atakayekuwa sababu ya kuondoka ufalme wao Mafirauni. 

130. Na hakika tuliwaadhibu watu wa Firauni 
kwa miyaka (ya njaa kubwa kabisa) na kwa 
kupungukiwa na mazao, ili wapate kukumbuka. 

131. (Walikuwa hivi>. unapowafikia wema 
husema: “Huu ni kwa ajili yetu.” Na ukiwaHkia 
ubaya humnasibishia ukorofi huo Musa na walio 
pamoja naye. Hakika ukorofi wao (huo unaowafikia) 
unatoka kwa Mwenyezi Mungu (kwa ajili ya ubaya 
wao). Lakini wengi katika wao hawajui. 

Basi akatoa amri kufatishiwa kila siku nyutnba za Mayahudi kutazamwa watoto wanaozaliwa. Akizaliwa 
mwanamume anachukuliwa papo hapo kwenda kuuawa! 

Siku zile zile akazaliwa Nabii Musa. Mama yake asistahimili kungoja kumwona mwanawe anapopotolewa 
mikononi mwake na maaskari anakwenda kuuawa. Akamtia mwenyewe kisandukuni kwa uzuri, akamtumbukiza 
mtoni (mikono ya mto wa Nile). Alifanya hivyo ili asukumizike popote atakaposikumizika — Yeye na Bahati yake 
tcna; Kufa au Kupona. 

Kwa bahati nzuri alisukumizika mpaka mbele ya Firauni na mkewe walipokuwa wakikoga. Firauni akatoa amri 
auawe. Mkewe akakataa katakata kumwachia mumewe kumuua. Bali alipitisha deko lake kwa mumewe hata 
akakubalisha awe mtoto wao wa kulea! Wakamlea kama mtoto wao wa kumzaa-, kama tutakavyokuja kuona katika 
sura za mbele Inshaallah. 

Alipokufa Firauni aliyemlea Nabii Musa alitawala Firauni mwengine. Basi alipotawala tu.Firauni huyu — kabla 
hakutokeza Nabii Musa kwa jina la Utume — aliondosha ile ada ya kuwaua vijana wa Kiyahudi kwani alikwisha 
kutambua kuwa huyo mtoto wa Kiyahudi anayechelewa kuondosha ufalme wa Kiftrauni ni yule aliyelelewa na 
Firauni aliyekuwa kabla yake, kisha akafanya chungu ya vitendo, na baadaye akakimbia kabla ya huyo Firauni 
kufa. Akaona lililokuwa likiogopwa kutokea limekwishatokea; hapana faida ya kuwaua waliosalia. Bora awaachie 
vivyo hivyo wawe watumishi wa kutumika na wawe watu duni wa kutaabika. 

Sasa alipotokeza Nabii Musa katika zama zake akafanya haya ya ishara ya kuondosha ufalme wake; basi kwa 
uchungu wake na ghamidha yake ndiyo akarejeza amri ya kuuawa tena watoto wa Kiyahudi. Hakufanya hdya kwa 
ajili ya kuogopa kutokea Mwangamizaji wao. La. Hakufanya kwa ajili ya haya. Kwani huyu ndiye amekwisha 
kutokea hivi. Imekuwa sasa anayafanya haya kwa ajili ya kuwaudhi tu hao Mayahudi na kuwazidisha unyonge. 

I 30. Wakati mwengine tamko la Thamarat huwa maana yake mtoto. Basi walipatwa na msiba huu pia wa 
kufiwa na watoto au wa kutozaa kama kawaida yao. 

13!. Tumeona katika Aya ya 94 ya hii Suratil Aaraf kuwa Mwenyezi Mungu huwatia adabu wale 
wanaowapinga Mitume yake, kisha huwaondoshea; na huwatia tena adabu na huwaondoshea ili watanabahi waone 
kuwa hayo yanayowafika ni kwa ajili ya ubaya wao wa kumpinga Mtume. Anawafanyia hayo wapate kumuamini 
wasimpinge. 

Basi wale wakubwa wa mji ambao hawapendi mambo yanayoletwa na Mitume huwadaganya watu kwa 
kuwaambia “Ubaya huu unaotuHka ni kwa ajili ya ukoroH wa huyu aliyeleta uzushi huu aliokuja nao na kujipa 
Utume. Kwanza hatukuona haya kabla hakuja huyu.” 

Na hawa wakubwa wanajuwa kuwa kwanza hawajaletewa hayo kwa sababu walikuwa hawajaasi bado. Na sasa 
yanawapata hayo kwa ajili ya maasi yao ya kumpinga huyo Mtume. Lakini wao wanayegeuza chini juu, juu chini, 
makusudi ili wapate kuzidi kuwatia vitanga vya macho hao wajinga wanaowapoteza maisha; na wenyewe hao 
wajinga hawatambui masikini, kama alivyosema Mwenyezi Mungu katika mwisho wa Aya hii kuwa: “Lakini wengi 
katika wao hawajui,” wametiwa shemere na hao wakubwa, wanabururwa lu, na wao wanabururika. 

Na maisha wako uiimwenguni watu wa namna mbili hizi. Waongozi wapotofu na wafuasi vipofu Bwana 
anasema Hivi; wanajifuatia tu. Au Bwana anafanya Hivi, wana|ifuatia tu vile vile 

Makosa makubwa kabisa katika dini kuwa mtu anajifuatia tu wakuu wanavyosema na wanavyofanya pasi na 
kujua walipoyatoa hayo. Sharti yawe yanatokana na Mwenyezi Mungu na Mtume wake ndiyo yawe ya kufuatwa; 
siyo yaliyosemwa tu kwa mavurumizo. Hayana ruhusa hayo kufuatwa. 

Wala hautakuwa udhuru siku ya Kiyamaa mbele ya Mwcnyezi Mungu kusema ‘Sikuwa nikijuwa.’ Utaambiwa 
‘Kwa nini usiulize?” 

Qurani yote inahimiza mara kwa mara kutaka ujue yakini wewe Mwenyewe, sio kujifuatia tu wanavyojifanyia 
watu au wanavyojisemea tu; hata wakiwa wakubwa vipi. Mwenyezi Mungu anasema katika Aya ya 36 ya Sura 
Bani Israil: “Wala usifuate (ukipita ukiyasema au ukiyafanya) usio na ilimu (ujuzi) nayo.” Na anasema katika Aya 

132. Na wakasema (kumwambia Musa): “Ishara 
yo yote utakayotuletea ili uturoge kwayo 
(hutafanikiwa, kwami) hatutakuamini/’ 

133. Basi tukawapelekea tuiani na nzige na 
vijidudu vinavyobungua na vyura na damu, kuwa 
ishara zilizopambanu!iwa wazi wazi (kuonyesha 
ukweli wa Nabii Musa); lakini wakatakabari. Na 
walikuwa watu wabaya (kabisa). 

ya 43 ya Suratin S'ahl na Aya ya 7 Suratil Anbtyaa: “Basi waulizcni wenyc kumbukumbu za vitabu vya 
Mwenyezi Mungu vya kale ikiwa nyinyi hamjui,” msiTuate tu! 

132. Wanamkatisha tamaa Nabii jMusa hata miujiza gani akiwatolea, wao 'hawatakubali kumfuata na kumkiri 
kuwa ni Mtume. 

133. Yanatajwa baadhi ya masaibu yaliyowapata hao waliompinga Nabii Musa. Na namna yalivyokuwa 
yakiondoka na kuja. 

(a) Kwanza walijiwa na tufani (Kufurika sana ule mto wa Nile mpaka ukavunja). 

Mara tu walipoona kishindo hiki walimwendea Nabii Musa kumuomba kwamba akiwaondoshea baa hii 
watamuamini; kama ilivyotajwa katika Aya ya 134. Nabii Musa akafurahi akaona kuwa labda kweli wataamini. 
Basi akawaombea Ikaondoka baa hiyo. Lakini hawakuamini. 

Na kwa kufurika kule ule mto yalitapanyika matope mengi ya mbolea mahala pengi pasipopata zamani kuHkiwa 
na mbolea hiyo. Basi kukapandwa hata pasipokuwa paktpandwa. Wakafurahi wale makaftri wakaona 
hawakudhurika lo lote kwa tufani ile bali wamepata mavuno zaidi. Na wakamsuta Nabii Musa na kumsusuwika. 

(b) Basi mara tu mavuno yalipokuwa tayari walishuka nzige wasiopata kuonekana; wanashambulia mavuno 
makubwa mazuri hayo. Haya mbio makahri wakamkimbilia Nabii Musaa na vilio vikubwa na unyenyekevu kuwa 
akiwaondoshea nzige hao basi hapana shaka watasilimu. 

Nabii Musa ukalainika moyo wake akawaombea kwa dhati yake Na pale pale nzige wakaondoka — na hali ya 
kuwa wamekula kitu chema; lakini walichosaza ni kingi zaidi. 

MakaHri walipoona wamesalimikiwa vizuri hivyo walikhalifu waadi wao wakakataa kusilimu. 

(c) Mara Mwenyezi Mungu aliwaletea kwa nguvu vile vijidudu vinavyokula mimea na kubungua mazao. 
Wakaanza kuharibu kweli kweli yale mazao na kwa upesi sana. 

Mara wakapiga mbio kwa Nabii Musa na vilio vyao na kutoa ahadi zao wasizozitimiza. Lakim Mttume ni 
marahimu. Mara hufanya huruma wakasahau yaliyopita nyuma. Basi akawaombea dua kwa dhati yake; na wadudu 
wakaondoka, kikasalimika ktlichosalimika. Nacho si haba; wamebakiwa na cha kufuiia machozi. 

Basi walikipigia mtindi na walipokivuna wakakataa kusilimu. Basi chakula cha mavuno hayo luliwatokea 
Puwani. 

(d) Mara siku moja kila tonge wanayoiteka ya chakula chao kilichopikwa kwa mazao yale — kila tonge 
wakitaka kuitia kinywani inageuka chura. Vyura wanaruka huku na huku! Hicho kifo sasa cha njaa. Kila 
kinachotaka kuiiwa kinywani kinageuka chura. Wakafa waliokufa. Haya mbio hizo kwa Nabii Musa kustajiri na 
adhabu ya ajabu hii na kutaka waondoshewe; na wao tayari kweli kweli safari hii kuamini. 

Nabii Musa akaomba; na adhabu ile ya vyura ikaondoka; na waadi wao wakaurusha. Hawakuamini cho chote. 
Bali walisema vile vile kama ada yao kuwa huo ni ukoroh wake huyo Musa (kama ilivyobainishwa katika Aya ya 
131 ya hii Surattl Aaraf). Na husema vile vile kuwa hiyo ndio ada ya ulimwengu — mara mema mara mabaya; na 
wazce yaliwafika hayo hayo; (kama ilivyobainishwa katika Aya ya 93 ya Suratil Aaraf). 

(e) Basi baada ya muda tu hivi kila Kinywewa chao wakitaka kukitia kinywani kinageuka damu. Damu, damu 
nyekundu, mapande kwa mapande. Pasiwe na hila yo yote ya kukihkisha kinywewa kinywani. Hakiwahi kukaa 
kinywani ila kimekwisha kuwa damu. Basi mambo yametia maji maziwani. Mambo yamepindukia Mipaka. 

Hapana pa kukimbilia vile vile ila kwa Nabii Musa. Basi mbio tena hizo moja kwa moja kwa Nabii Musa. Na 
Nabii Musaa akafanya kazi yake ile ile; na mambo yakatengenea. Na wao wakarejelea yao yale yale waliyoyasema 
katika Aya ya 132 ya hii Surattl Aaraf ya kuwa Hata Viroja gani wakiletewa hawataamini. 

Lakini si wote kabisa. Wako wachache sana waliokuwa wakiamini kila Kituko kikija kikaondoka. 

1 34. Na inapowaangakia adhabu huseraa: “Ewe 
Musa! Tuombee kwa Mola wako kwa yale 
aliyokuahidi. Kama ukituondolea adhabu bila shaka 
tutakuamini na kwa yakini tutawapeleka wana wa 
Israili pamoja nawe (huko mnakotaka).” 

135. Lakini tunapowaondolea adhabu — mpaka 
muda wao watakaouĔkia (wa kutolewa roho au wa 
kuangamizwa kweli kweli) — mara huvunja ahadi. 

136. Basi tukawalipiza kisasi na tukawazamisha 
baharini kwa sababu ya kuzikadhibisha Ishara zetu 
(zote zile) na kwa kutozijali. 

137. Na tukawarithisha watu waliokuwa 
wanaonekana madhaifu (waliokuwa wakionewa; nao 
ndio hao Bani Israili); (tuliwarithisha miji ya) 
mashariki ya ardhi na magharibi yake ambayo tuliitia 
baraka (nyingi miji hiyo). Na likatimia neno jema la 
Mola wako kwa wana wa Israili; kwa kule kuvumilia 
kwao. Na tukayaangamiza yale aliyokuwa akiyafanya 
Firauni na watu wake; na (pia) yale waliyokuwa 
wakiyajenga. 

138. Na tukawavusha wana wa Israili baharini 
(wakasalimika na balaa za Firauni) na wakawaHkia 
watu waliokuwa wakiabudu masanamu yao. 
Wakasema “Ewe Musa! Tufanyie waungu na sisi 
(yaani masanamu) kama wao walivyo na miungu.” 
(Nabii Musa) Akasema: “Hakika nyinyi ni watu 
mufanyao ujinga.” 

139. “Hawa yataangamia haya waliyo nayo na ni 
bure waliyokuwa wakiyafanya.” 

140. Akasema: “Je, nikutafutieni mungu badala 
ya Mwenyezi Mungu, hali yeye amekufadhilisheni 
juu ya walimwengu wote?” 


iCK 

c^ _ 

czns>jtsj4i 

as 

SL 


1 38. Mayahudi kwa kule kukaa miaka mingi Misri waliluata baadhi ya dini ya watu wa Misri. Wakaacha yale 
ya dini yao ya asili — Waliabudu masanamu yenye Sura za watu na masanamu yenye Sura za ng’ombc na 
masanamu yenye Sura za jua. Kwani watu wa Misri wa kale waliabudu jua, wakaabudu wafalme wao, wakaabudu 
ng’ombe na wakaabudu vinginevyo. 

Basi Mayahudi baada ya kutoka Misri wakenda Shami waliwaona watu wanaabudu masanamu yao — na wao 
wamekwishazuiliwa mambo hayo — lakini mshipa wa kuabudu masanamu uliwapiga wakamtaka Nabii Musa 
awafanyie masanamu ya Sura ya Mungu wawaabudu! Nabii Musa akawalaumu hivyo. 

S.B . — Na tangu Aya ya 138 Mwenyezi Mungu anawatajia Mayahudi waliokuwa zama za Mtume. Anawatajia 
ihsani alizowafanyia wazee wao zama za Nabii Musa na kabla yake na baada yake na anawatajia baadhi ya maovu 
yao waliyoyafanya. 

Waongo katika tafsiri ya “Alyamm” waliyoitoa katika hii Aya Waliyoifanya kuwa ni ya 139. Sijui undani wao 
nini katika maelezo yao haya ya uwongo. Walisema. “Ingawa neno la al Bahr na alyamm yanafahamiwa kuwa na 
maana moja, lakini ni dhahirt ya kuwa Qurani inatumia neno al yamm inapoeleza kuzamishwa kwa watu wa 
Firauni.” Waongo. Tamko hii limetumika pia pasina makusudio ya kuzamishwa Firauni au watu wake; kama 
lilivyotumika katika Aya ya 39 ya Surai Taha na katika Aya ya 97 ya hiyo hiyo Surat Taha na katika Aya ya 7 ya 
Suratul Qasas. Wanasukuma uwongo tu. 

140. Mayahudi zama za Mitume yao — walipokuwa wanakwenda mwendo mzuri Mwenyezi Mungu 

14 1. “Na (kumbukeni) tulipokuokoeni kwa 
Firauni na watu wake waliokupeni maadhibisho 
mabaya mabaya. Wakiwaua watoto wenu wanaume 
na kuwaacha hai wanawake. Na katika hayo ulikuwa 
mtihani mkubwa uliotoka kwa Mola wend.” 

142. Na tulimuahidi Musa siku thalathini (afanye 
ibada moja kwa moja, kisha tumpe Taurati) na 
tukazitimiza kwa kumi; ikatimia miadi ya Mola wake 
(ya kwenda kumpa hiyo Taurati) siku arubaini. Na 
Musa akamwambia ndugu yake, Haruni: “Shika 
mahali pangu katika (kuwaendesha) watu wangu na 
utengeneze wala usifuate njia ya waharibifu.” 

143. Na alipofika Musa katika miadi yetu, na 
Mola wake akazungumza naye, (Musa) alisema: 
“Mola wangu! Nionyeshe (nafsi yako) ili nikuone.” 
Akasema (Mwenyezi Mungu): “HUtaniona, lakini 
tazama jabali (lilioko mbele yako). Kama litakaa 
mahali pake (bila kupasuka na kutawanyika) utaweza 
kuniona.” Basi Mola wake aiipojionyesha katika 
jabali (alipoonyesha baadhi ya ishara zake) alilifanya 
ni lenye kuvunjikavunjika, na Musa akaanguka hali 
ya kuzimia. AlipozinjJukana alisema: “(Naitakidi 
kuwa) Wewe ndiye Mtukufu, (halimkiniki hilo 
nililolitaka). Natubu kwako, na mimi ni wa kwanza 
wa wanaoamini (haya).” 

144. Akasema (Mwenyezi Mungu): “Ewe Musa! 
Mimi nimekuchagua juu ya watu wote kwa ujumbe 
wangu na kwa kusema nawe kwangu. Basi pokeya 
haya niliyokupa, na uwe miongoni mwa 
wanaoshukuru.” 

145. Na tukamwandikia katika mbao kila kitu — 
mauidha (ya kila namna) na maelezo ya kila jambo. 
“Basi yashike kwa imara na uwaamrishe watu wako 
wayashike bora haya. Karibuni nitakuonyesheni miji 

aliwafadhilisha kutiko walimwengu wote. Na walipoharibu vibaya vibaya vile walivyoharibu, ikateremka daraja yao 
kweli kweli mbele ya Mwenye2i Munguj na vile vile mbele ya viumbe. Hawapendwi na viumbe wo wote. Na hao 
wanaowadhihirishia mapenai wakawavutia riafuu, ni siasa tu na kujivutia nafuu wenyewe na kujiondolea madhara 
wenyewe hao wanaoiidai kuwa wanafanya haya kwa ajili ya Mayahudi. Uwongol Hawafanyi hayo ila kwo maslaha 
yao wenyewe wenye dola hizo. Na siku watakapoona hapana maslaha juu yao watawatupiha mbali kama 
anavyotupwa Jongoo na mttwe [kijiti chake cha kumtupial. 

141. Wanaambiwa Mayahudi waiiokuwa zama za Mtume. Na muradi ni wazee wao wahokuwa zama hizo. 
Lakini neema hizo zilizowaftka wazee wao ndio kama zimewafika wao kwani kwa kunusurika hao ndio 
wamepatikana wao. 

N.B._ Ikisemwa katika Kiarabu Aali Fulart, ‘Watu wa fulani’ tupu pasina kutanguliza kumtaja huyo Fulani 
basi wakati huo haifai kuwa watu wa fulani bali hufasiriwa hivi: 'Fulani na watu wake,’ Kama inavyosemwa katika 
Kiswahili ‘Kina Fulani,’ akaingia huyu Fulani mwenyewc na hao wenziwe. 

142. Nabii Musa ndiye aliyekuwa mkubwa kwa Utume kuliko Nabii Haruni ingawa Nabii Haruni ni 
mkubwa kuliko Nabii Musa kwa umri. 

ya wavunjao amri (zetu namna ilivyoharibika na 
nitakutawalisheni nyinyi).” 

146. “Nitawaepusha na (kuzingatia) Aya zangu 
wale wanaotakabari katika nchi pasipo haki; na 
ambao kila hoja wanayoiona hawaiamini; na kama 
wakiiona njia ya uwongofu hawaishiki kuwa ndiyo 
njia; lakini wakiiona njia ya upotofu (upotevu) 
wanaishika kuwa ndiyo njia. Hayo ni kwa sababu ya 
kuzikadhibisha Aya zetu na kuzipuza.” 

147. Na wale waliozikadhibisha Aya zetu na 
(wakakadhibisha) kukutana na Akhera, amali zao 
zimeharibika. Kwani watalipwa mengine, ila yale 
yale waliyokuwa wakiyatenda? (Basi maadamu 
wanatenda mabaya, watalipwa ubaya wao). 

148. Na baada yake (baada ya kuondoka kwake 
kwenda kupokea Taurati) watu wa Musa walifanya, 
kwa mapambo yao, ndama — kiwiliwili tu 
kilichokuwa na sauti (kisichokuwa na roho)- 
(Waliyayusha vyombo vyao vya fedha na dhahabu 
wakaunda sura ya ndama wamuabudu kwa kuona 
kuwa Nabii Musa hakuwafanyia sura ya mungu wa- 
lioitaka). Je, hawakuona ya kwamba yeye (mungu 
wao huyo ndama) hasemi nao wala hawaongozi njia? 
(Lakini) walimfanya (tu kuwa mungu) na wakawa 
wenye kudhulumu (nafsi zao). 

149. Na walipojuta na wakaona ya kwamba 
wamekwishapotea, walisema: “Kama hataturehemu 
Mola wetu na kutusamehe, bila shaka tutakuwa 
miongoni mwa walioharibikiwa.” 

150. Na aliporudi Musa kwa watu wake, hali ya 
kuwa amekasirika na kuhuzunika (kwa kusikia 
hayo), alisema: “Unaibu mbaya mumenifanyia 
nyuma yangu baada ya kuondoka. Je, mumeitangulia 
amri ya Mola wenu (mkafanya yenu kabla ya kujua 
atakayokuamrisheni)?” Na akazitupa zile mbao 
(zilizokuwa zimeandikwa Sharia za dini yake), na 
akakamata kichwa cha nduguye kukivutia kwake 
(kama anataka kumpiga kwa ghadhabu iliyomshika), 
akasema (yule ndugu yake ambaye ni Nabii Haruni): 

148. Kilichokuwa na Sauti. Yaani walitia vitu ndani ya ndama huyo hata akawa anatoa sauii kama ya ng’ombe 
au walimweka mweko makhsusi hata ukivuma upepo hivi husikiwa sauti tumboni mwake. 

N.B.~ Wengi sana katika hao kaumu walifanya baya kubwa hili; lakini wengine walidumu na ibada yao ya haki 
pamoja na Nabii Harun. Na katika hawa wazuri ndiyo Nabii Musa alichagua 70 wcnde kwenye jabali alilosemezwa 
Nabii Musa wakawatakie radhi wale wabaya, baada ya kutubu mbele ya Nabii Musa. 

150. Katika mwisho wa maelezo ya Aya waliyoifanya kuwa ni ya 151 Makadiyani wamejidai kutaja maana ya 
tamko la "Maa” na kutaka watu warejee Sura 4:70 ili waone ule ukaftri wao wa kumdaia Utume mtu wao ambao 
huo ni ukaliri, kwani ni kumpinga Mwenyezi Mungu aliyesema katika Qurani- yale yote nzima knwa Utume 
walipewa waliokuwa KABLA ya Nabii Muhammad, ukamalizikia kwa Nabii Muhammad. Na tumekwisha kuitaja 

“Ewe (ndugu yangu) mwana wa mama yangu! Kwa 
hakika watu (hawa) wamenidharau (hawakusikiiiza 
maneno yangu); na hata walikaribia kuniua, Basi 
usiwafurahishe maadui juu yangu, wala usiniweke 
pamoja na watu (waovu) madhalimu (wa nafsi zao). ,J 

1 5 1 . Akasema (Musa): “Mola wangu! Nisamehe 
mimi na ndugu yangu, na utuingize katika rehema 
yako, maana wewe ndiye Mwenye kurehemu zaidi 
kuliko wenye kurehemu (wote).” 

IJ 2 . Hakika wale waliomfanya ndama (kuwa 
mungu), zitawafikia ghadabu zinazotoka kwa Mola 
wao na udhalili (mkubwa) katika maisha yao haya ya 
dunia; na hivi ndivyo tunavyowalipa wazushi (wa 
dini). 

153. Ma wale waliofanya mabaya, kisha 

wakatubu baada yake na kuamini, Mola wako, 
baada ya haya (mazuri waliyofanya sasa, 

atawasamehe) kwani yeye ndiye Mwingi wa 
kusamehe (na) Mwingi wa kurehemu. 

154. Na zilipotulia ghadhabu za Musa aliziokota 
zile mbao. Na katika maandiko yake (mbao hizi) 
ulikuwamo uwongofu na rehema kwa wale 
wanaomwogopa Mola wao. 

155. Na Musa akawachaguwa watu sabiini 
(waliowazuri) katika kaumu yake kwa miadi yetu 
(tuliyomwambia awalete hapo jabalini watake radhi 
kwa makosa yao yaliyofanywa na wale wenziwao 
wabaya, ya kuabudu ng^ombe). Na ulipowafika 
mtetemeko mkubwa (wakakaribia kufa) alisema 
(Nabii Musa): “Mola wangu! Kama ungetaka 
ungeliwaangamiza wao na mimi zamani (mbele ya 
wenziwao wote, wapate kuona nafsi zao kuwa 
wamekufa kwa kudra ya Mwenyezi Mungu si kwa 
kuwaua mimi). Unatuangamiza kwa sababu ya yale 
waliyofanya wale wajinga katika sisi? Hayakuwa 
haya ila ni majaribio yako, kwayo unamwacha 
akapotea umtakaye. (Nao ni wale waliotajwa katika 
Aya ya 146) na humuongoa umtakaye. Wewe ndiye 
Mlinzi wetu. Basi tusamehe na uturehemu. Nawe 
ndiye bora wa kughufiria.” 

habari hii langu katika Marejezo ya Aya ya 7 ya Suratul Faattha na ya 4 ya Suratul Bayarah. Na tunawaongezea 
hapa Aya ya 3 ya Suratush Shuuraa: " Yuuhy llayka Watlal LaJhyna Mtn Qabltk" “Anavyokuletea wahyi 
(anavyokufunulia) na (anavyowafunulia) wale waliokutangulia." Hakusema: “Na nitawaletea pia Wahyi 
watakaokuja — au atakayekuja — baada yako.” Kwani nint basi Mwenyezi Mungu akatuHcha kutwambia Utume 
wao? 

133. Kuonyesha rehema ya Mwenyezi Mungu juu ya waja wake hata walio waovu 
133. Wengi sana katika hao kaumu walifanya baya kubwa hili; lakini wengine walidumu na ibada yao ya haki 
pamoja na Nabii Haruni. Na katika hawa wazuri ndiyo Nabii Musa alichagua 70 wende katika jabali 

156. “Na utuandikie mema katika dunia hii na 
katika Akhera. Sisi tunarejea kwako.” Akasema 
(Mwenyezi Mungu): “Adhabu yangu nitamfikishia 
nimtakaye (katika wabaya hawa na wabaya 
wengineo, hakuna wa kunizuilia); na rehema yangu 
inaweza kukienea kila kitu. Lakini nitawaandikia 
(kweli kweli kabisa) wale wanaojikinga na yale 
niliyowakataza, na wanaotoa Zaka na wanaoziamini 
Aya zetu.” 

157. “Ambao wanamfuata Mtume, Nabii aliye 
Ummy (asiyejua kusoma wala kuandika, na juu ya 
hivi atafundisha mafundisho hayo ya ajabu ya 
Uislamu), ambaye wanamuona ameandikwa kwao 
katika Taurati na Injili ambaye anawaamrisha mema 
na anawakataza yaliyo mabaya, na kuwahalalishia 
vizuri na kuwaharimishia vibaya, na kuwaondolea 
mizigo yao na minyororo iliyokuwa juu yao (yaani 
Sharia ngumu za zamani na mila za Kikaliri). Basi 
wale waliomuamini yeye na kumuhishimu na 
kumsaidia na kuifuata nuru iliyoteremshwa pamoja 
naye (yaani Qiirani) hao ndio wenye kufaulu.” 

158. Sema (Ewe Nabii Muhammad): “Enyi 
watu! Hakika mimi ni Mtume wa Mwenyezi Mungu 
kwenu nyinyi nyotej (Mungu) ambaye anao ufalme 
wa mbingu na ardhi, hapana aabudiwaye (kwa haki) 
ila yeye; yeye ndiye ahuishaye na ndiye afishaye. 
Basi Muaminini Mwenyezi Mungu na Mtume wake, 
aliye Nabii Ummy, (asiyejua kusoma na wala 
kuandika) ambaye humuamini Mwenyezi Mungu na 
maneno yake. Na mfuateni yeye ili mpate 
kuongoka.” 

159. Na katika kaumu ya Musa walikuwako 
watu wanaoongoza (wenziwao) kwa haki. Na kwa 
haki hiyo wanafanya insafu. 

160. Na tuliwagawanya makabila kumi na mbili, . \*/ t \ fjf % 'K JZ$\ «Ilr» 

mataifa mbali mbali. Na tukamfunulia Musa ** * 


alilosemcicwa Nabi Musa wakawaiakie radhi wale wabaya, baada ya kutubu mbeie ya Nabi Musa. 

Watu 70 hawa walipoOka huko wakasemezwa na Mwenyezi Mungu waliiikwa na mtetemeko wakawa 
wanachunga husemi matawi ya miti wakati wa dharuba. Nabii Musa akadhani kuwa wanakufa, akashtuka sana 
akaogopa asije akatuhutniwa na jamaa zao watu 70 hao kuwa yeye kawatafutta sababu ya kufa; hawakufa vivi hivi 
tu kwa kufikwa na ajali yao. 

157. Naye ni Nabii Muhammad (s.a.w.) Tazama wepesi wa dini ya Uislamu. Kufuzu duniani na Akhera. 

Hapa katika maeIezo ya hii Aya waliyoifanya kuwa ya 1 58 wametia upotofu watakaoutia katika Aya waliyoifanya 
ni ya 41 ya Sura ya 33 yaani Aya Wakhaaia an Nabiyyina iliyoko katika Suratul Ahzab. Wakajidai kuifasiri 
hapa — na huko — kwa “Mbora wa Mitume,” na hali ya kuwa maana yake “Mwisho wa Mitume.” Tutawajibu 
huko katika Sura hiyo tukijaaliwa. 

160. Nabii Musa alipotoka salama Misri na lile jeshi kubwa kabisa la Mayahudi anakuja nao Shamu aliligawa 

(lukampelekea wahyi) walipomuomba maji watu 
wake kuwa: “Piga jiwe kwa fimbo yako.’ 5 Mara 
zikabubujika humo (jiweni) chemchemu kumi na 
mbili, na kila watu wakajua mahali pao pa kunywea. 
Na tukawafunika kwa mawingu (walipokuwa 
wanakata jangwa wanatoka Misri), na 
tukawateremshia manna na salwa. (Tukawaambia); 
“Kuleni vizuri hivi tulivyokupeni.” Wala 
hawakutudhulumu Sisi (walipofanya ushupavu wao), 
bali wamejidhulumu (wenyewe) nafsi zao. 

1 6 1 - Na (wakumbushe) walipoambiwa: Kaeni 
katika mji huu (tulikupeni sisi — Beitil Muqaddas), 
na humo kuleni po pote mpendapo na semeni 
(wakati wa kuingia) “Tufutie dhambi zetu (Ee Mola 
wetu),” na ingieni katika mlango (wake) kwa 
unyenyekevuj tutakusameheni makosa yenu (na) 
tutawazidishia (mema) watendao mema.” 

162. (Lakini) wale waliodhulumu (nafsi zao) 
miongoni mwao walibadilisha kauli (nyingine) ghairi 
ya ile waliyoambiwa. Basi tukawapelekea adhabu 
kutoka mbinguni kwa walivyokuwa wakijidhulumu 
wenyewe (nafsi zao). 

163. Na.waulizeni habari za mji ambao ulikuwa 
kando ya bahari; (watu wa mji huo) walipokuwa 

sehcmu kumi na mbili; kila sehemu ikawa na wakubwa wake, ili wakubwa hao watazame mambo yao; na wao ndio 
wamjuvye Nabii Musa mahitajio yao na mengineyo. 

Basi waligawiwa kwa kabila zao 12 kwa idadi ya watoto wa Nabii Yaakubu ambaye ndiye akiitwa Israili hata 
Mayahudi wakaitwa Bani Israili — watoto wa Israili watoto wa Nabit Yaakubu. 

Kila wanaotokana na mmoja katika wale watoto 12 wa Nabti Yaakubu wakawa kabila mo)a. 

Mambo mengi ya miujiza miujiza yalitokea katika safari yao hiyo ya kutoka Misri mpaka Shamu. 

(a) Moja ni hili la kuwa walikosa maji kabisa; ukakaribia kuteketea uma wote huo. Ulipokuwa tayari 
kuangamia, Nabii Musa alipewa muujiza wa kulipiga jabali kwa ftmbo yake. Atipolipiga tu iilitoa mito 12 — huu 
unakwenda huku, na huo unakwenda kule na ule unaelekea kwengineko na kadhalika. Na kila kabila ikaambiwa 
itumie mto wake makhsusi — usiwepo ugomvi wala mzozano. 

(b) Muujiza mwengine ni kuwa Jua liliwatopea kweh kweli katika kukata majangwa ya Bara Arabu kwenda 
Shamu. Jua lilikuwa haliwezi kuvumilika tena. Basi hapo Mwenyezi Mungu abwaletea kiwingu ktzuri chepesi cha 
kuwazuilia na joto la jua, lakini si cha kuwazuilia na mwangaza wake na raha zake na nafuu zake hilo Jua. 

(c) Muujiza mwengine ni kuwa Mwenyezi Mungu alikuwa anawateremshia Manna na Salwa. Manna llikuwa ni 
kama umande mtamu kabisa unaoganda katika miti kila alfajiri na kunyinyirika kama asali. Na Salwa ni ndege 
wenye Sura ya ndege Tomboro hawa wanaopatikana makwetu humu. Na kwa kimombasa huitwa Kwarc. 
Walikuwa wakiwajia kwa wingi ndege hawa. Basi walikuwa wakiwachinja na kuwala kwa hiyo asali 

Kilikuwa ni chakula kizuri kabisa — ndcge wana ladha kwcli kweli na asali ina utamu ajabu kabisa. 

Lakini kwa ubaya wao walikikataa mwisho wakc chakula htki na wakakichukia, kama ilivyobainishwa katika 
Aya nyingi. Na moja katika hizo ni Aya ya 61 ya Suratul Baqarah. Basi wakaondoshewa chakula kizuri hiki 
wasikipate tena. Ndiyo maana Mwenyezi Mungu akasema mwisho wa Aya hii kuwa: Kwa walivyokuwa 
wakijidhulumu wenyewe (nafsi zao). 

162. Badala ya kuomba maghuHra waanze maisha mazuri kabisa katika hiyo nchi mpya nzuri waliyopewa; 
badala ya kuomba maghuftra walifanya chungu ya madhambi. 

163. Mayahudi katika dini yao walikatazwa kufanya kazi yo yote Jumamosi — wawemo ibadani tu. Na 
Mwenyezi Mungu dasturi yake huwatia mtihanini viumbe vyake aonyeshe waone wenziwao kama watu hao wanatii 
amri ya Mwenyezi Mungu au hawatii. 

wakivunja (.Sheria ya) Jumaamosi (ambayo 
waliambiwa wasifanye kazi katika siku hiyo, wafanye 
ibada tu. Na kazi yao ilikuwa uvuvi). Samaki wao 
walipowajia juu juu siku za Jumaamosi zao; na siku 
isiyokuwa Jumaamosi hawakuwa wakiwajia (hivyo). 
Basi namna hivyo tuliwatia mtihani kwa sababu ya 
kuasi kwao. 

164. Na (wakumbushe wakati) baadhi ya watu 

katika wao waliposema (kuwaonya waliovunja 
hishima ya Jumaamosi kwa kuvua, na hali yakuwa 
wamekatazwa; waliposema): “Pana faida gani 

kuwaonya watu ambao Mwenyezi Mungu atawaua 
au atawaadhibu kwa adhabu kali (papa hapa)?” 
Wakasema: “Tupate kuwa na udhuru mbele ya 
Mola wenu (kuwa tumeonya lakini hatukusikilizwa) 
na huenda wakaogopa.” 

165. Basi walipoyapuuza waliyokuwa 
wakikumbushwa, tuliwaokoa wale waliokuwa 
wakikataza maovu, na tukawatesa wale 
waliodhulumu kwa adhabu mbaya kabisa kwa kuasi 
kwao. 

166. Na walipotakabari wasiache 

waliyokatazwa, tuliwaambia: “Kuweni manyani 

madhalilifu.” 

167. Na (wakumbushe) alipotangaza Mola wako 
(ya kwamba) atawaletea (Mayahudi) mpaka siku ya 
Kiama watu ambao watawaadhibu kwa adhabu 
mbaya. Hakika Mola wako ni Mwepesi wa 
kuadhibu. Na bila shaka yeye ni Mwingi wa 
kusamehe (na) Mwingi wa kurehemu (wakati watu 
wanaporejea kwake) 

Basi ulikuwako mji mmoja wa Kiyahudi ambao kazi yake kubwa ni Uvuvi. Basi M enyezi Mungu aliwaletea 
mlihani huu. Ikawa ile siku ya Jumaamosi — siku ya kutofanya kazi ndiyo siku ambayo samaki wakiHka katika 
bahari hiyo chekwa wanachezacheza kama mkurumo wa uronda na vidagaa. Kila jumaamosi ilikuwa hivi. Na siku 
isiyokuwa ya Jumaamosi hawakuwa wakija hivi. 

Mwisho wake wengine hawakuweza kustahamili, waliingia kuvua. Wenziwao walishituka kuwaona wanafanya 
vile. Basi wengine wakawaendca kuwanasihi na kuwakataza kukhalifu amri ya Mwenyezi Mungu vile dhahir 
shahir. Na wengine walikasirika tu lakini wasiwaambie lo lote wale wabaya ila wakiwaambia wale watu wema 
wanaojitaabisha kuwasemeza wale wabaya, wakiwaambia kama ilivyo katika Aya ya 164 ya hii Suratil AaraJ: — 
“Kwa nini mnawaonya . . .” 

Basi ilipokuja amri ya Mwenyezi Mungu ya kuadhibiwa wale waliovua waliadhibiwa barabara kama ilivyotajwa 
katika Aya ya 165. Na wale wasiokataza walipata adhabu yao nao. Waliosalimika ni wale waliokataza tu, kama 
ilivyobainishwa katika Aya hiyo hiyo ya 165. 

Basi kuwakabili wabaya na kuwakataza ubaya wao ni lazima; haitoshelezi kuchukiwa tu pasi na kuwaambia. 
Waislamu lazima waamrishane mema na kukatazana mabaya; sio kila mtu kuwa na luke, halimkhusu la mwenzakc. 
Islamu wote ni kitu kimoja. Umoja, Umoja, Umoja. 

1 66. Wengine wanasema hii ndiyo adhabu kali waliotiwa wavuvi. Nao ni kugeuzwa manyani na yakafa baada 
ya siku mbili tatu, asisalie hata mmoja. Sio hawa manyani tunaowaona. Hawa walikuwako kabla ya hapo. 

167. Walionywa Mayahudi tangu zamani kuwa kila wakifanya maovu yao hayo makubwa wanayoyazusha kila 
mara, basi Mwenyezi Mungu atawasalitishia watu wenye nguvu wawatie adabu barabara. 

i 68. Na tuliwafarikisha (Mayahudi) katika 
ulimwengu makundi mbali mbali; (lakini) wako 
katika wao watu walio wema, na wengine katika wao 
(ambao ndio wengi kabisa) ni kinyume cha hao. 
Tukawafanyia mitihani mingi kwa mema na mabaya 
ili wapate kurejea. (Lakini wapi! Hawakutengenea). 

1 69. Basi wakawaandamia nyuma yao (yaani 
baada ya wale Mayahudi wazuri, Mitume na 
wengineo, kikaja) kizazi kibaya waliorithi Kitabu 
(cha Mwenyezi Mungu pasipo kukifuata wala 
kuzingatia yale ambayo yaliwafika wabaya wao). 
Wanachukua vilivyokatazwa vya hapa ulimwenguni, 
na huku wanasema: “Tutasamehewa.” Na kama 
vyengine vya namna hii vikiwaftkia pia 
wanavichukua. Je, hawakufanyiwa ahadi katika 
Kitabu ya kwamba hawatasema kumnasibishia 
Mwenyezi Mungu ila ya haki tu? (Na juu ya hivi 
wanasema uwongo huo kuwa Mungu atawasamehe 
juu ya ubaya wao huo). Nao wamekwishasoma 
yaliyomo humo (vitabuni). Na nyumba ya Akhera 
itawakalia vizuri wale wanaoogopa (wakajiepusha na 
makatazo ya Mwenyezi Mungu). Je, Hamfahamu? 

Basi dola zoie zilizokuwa karibu nao ziliwatia adabu tangu hizo zama za zama na mpaka hivi karibuni na mpaka 
Kiama; ila waicngenee. Wakitiwa adabu kali kabisa. Dola za kizamani kabisa huko za Iraqi ziliwatta adabu, dola 
ya Misri ya Matirauni iliwatia adabu, dola ya Kifursi ya zama hizo iliwatia adabu, dola ya Magirigi na ya Warumi 
ziliwatia adabu; dola za Bara Arabu ziliwatia adabu, dola za Ulaya ziliwatia adabu sana khasa dola ya Spam na 
Rusi. Na hivi juzi tuliona namna dola ya Kijarumani ilivyowafanya. Na hivi wamekwishakuwa tayari kupata adabu 
nyingine. Lakini uma kirongwe huo, hawendi ila kwa kutiwa arlabu 

168. Mayahudi baada ya kuwa uma mmoja wenye nguvu kubwa na ufalme mashuhuri kama huo wa Nabii 
Daudi na Nabii Sulemani usiopata kuonekana. Basi baada ya ufalme huo walitawanyika ulimwengu, mzima — 
wadhalilifu — hawana cha kuwakusanya pamoja, la nchi waia ufalme wala dini wala lo lote lile moja wapo la 
kuwakusanya. 

Ikawa kuna Mayahudi Waarabu, Mayahudi Machina, Mayahudi Wazungu, Mayahudi . . . 

Ati sasa wanataka wawapatie nchi watu ambao wamekwishaandikiwa kuwa hawatakuwa na nchi. Mbio za 
Mwana wa Darini tu hizo tunazoziona. Hautapita muda mrcfu ila wataporomoka chini. Inshaallah; wawe kama 
walivyokuwa — hawana Kwao. 

1 69. Sifa hii ya Mayahudi wabaya ya kufanya uovu bila ya kujali kwa kutarajt kusamehewa juu ya ubaya wao 
huo; sifa hiyo imerithiwa na baadhi ya Waislamu sasa Kuna chungu ya Waislamu — na wengineo katika wao ni 
wajuzi wa dini — wanaodhulumu huku na kuHsidt huku, wakiambiwa wanasema ‘Mwenyezi Mungu Ghafur.’ 
Uwongo maneno haya; na Mwenyezi Mungu anayakataa hapa kama alwyoyakataa mahala pengi kabisa penginepo 
kama katika Aya ya 17 na 18 za Suraiin Nuaa Na Mtume pia amekanusha habari hii. 

Hii ni itikadi mbaya tuliyowafuata Mayahudi. Na kuna mengtneyo pia tuliowafuata Mayahudi na Manasara na 
wenye dini nyinginezo. 

Na Mtume alitwambia haya kuwa tutapotea baadhi yetu; tutafuata itikadi na nyendo za watu wenye dint 
nyengine tuache itikadi za dini yetu na njia yake iliyonyoka. Alisema haya Mtume kwa lafdhi hizi: “Mtafuata 
nyendo za wale waliokuwa kabla yenu. Mtawafuata shubiri kwa shubiri. Hata lau wangeingia katika shimo la 
kenge basi na nyinyi mtaingia” Kama mambo haya ya kujttumaintsha uwongo, mambo ya Kukumbusha misiba 
(hauli) na Kuacha yaliyo muhimu wakashughulikia ya upuzi. 

Na kila Aya zilizowateremkia makaftri basi na wabaya hawa wanaowafuata zinawachukua. Husemwa hivi ndani 
ya vitabu. Husemwa: “Kila Aya iliyowateremkia makaftri basi huwakokota na maasi wa Kiislamu.” Bast 
natutahadhari na kutupa mwendo wetu na itikadi zetu za Ktislamu. 

170. Na wale wanaokishika Kitabu (cha 
Mwenyezi Mungu kweli kweli) na wakasimamisha 
Sala, (tutawalipa mema). Hakika sisi hatupotezi 
malipo ya wafanyao mema. 

171. Na (wakumbushe), tulipoung’oa mlima 
(tukaunin’giniza) )uu yao kama kwamba ni kiwingu 
(kilichowafunika), na wakadhani ya kwamba 
utawaangukia. (Tukawaambia): “Shikeni kwa nguvu 
(hayo) tuliyokupeni na yakumbukeni yaliyomo ili 
mpate kuogopa.” 

172. Na (kumbuka) Mola wako alipowaleta 

katika wanaadamu kutoka migongoni mwao kizazi 
chao, na akawashuhudisha juu ya nafsi zao 
(akwaambia): “Je, Mimi siye Mola wenu?” 

Wakasema: “Ndiye; tunashuhudia (kuwa wewe 
ndiye Mola wetu).” (Akawaambia Mwenyezi 
Mungu): “Msije mkasema siku ya Kiyama kuwa sisi 
tulikuwa tumeghafilika na hayo (hatuyajui) ” 

173. “Au mkasema, Baba zetu ndio 
walioshirikisha zamani, nasi tulikuwa kizazi nyuma 
yao, basi utatuangamiza kwa sababu ya yale 
waliyoyafanya waovu?” (Hamuwezi kusema haya 
kwani nyote tumekufahamisheni, nyinyi na wao). 

174. Na namna hivi tunazipambanua Aya (zetu) 
kwa kutaraji kuwa watarejea. 

175. Na wcsomee habari za wale tuliowapa Aya 
zetu (kuzijua), kisha wakajivua nazo (wasizifuate). 
Na shetani akawaandama, wakawa miongoni mwa 
waliopotea. (Wasomee habari za wabaya pia wazijue 
wajiepushe nazo). 

176. Na kama tungelitaka tungeliwanyanyua 
kwazo, lakini wao waligandamana na ardhi (kutaka 
ukubwa wa Kidunia wakayatupa ya Akhera) na 
wakayafuata matamanio yao. Basi hali yao ni kama 
hali ya mbwa; ukimpigia kelele (hukimbia na huku) 
anahema, na ukimwacha pia huhema. Hiyo ndiyo 
hali ya watu waliozikadhibisha Aya zetu. Basi 
simulia hadithi, huenda wakatafakari. 

171. Mayahudi walipopewa Kitabu cha Taurati waliziona hukumu zake kuwa ni ngumu wakakataa kuzifuata. 
Nabii Musa aliwashikilia kweh kweli; wasikubali. 

Basi Mwenyezi Mungu aliung’oa mlima mmoja mkubwa kabisa akauning’niza juu ya mji ule, wakaambiwa 
Nawakiri au utawaangukia sasa hivi uwasagesage. Hapo walipoona Kweli Imedhihiri, Uwongo Umejitenga, ndipo 
walipokubali. 

1 72. Muradi wa Aya hii ni kuwa Mwenyezi Mungu amemtia kila Binaadamu ujuzi wa kujitambua kuwa yeye 
ameumbwa, na yuko aliyemuumba, na huyo ndiye Mwenyezi Mungu. Basi hana hoja ya kusema kuwa alipotczwa 
na wazee wake wala nani. Si hoja hiyo kwani kila mmoja amepewa akili na utambuzi. Kwa nini anajifuatia tu. 

176. Wanavyuoni wanaojua wakatupa mwendo wao wa dini wakawa chini ya wenye satuwa hapa duniani, 
wanawaramba na kuwanyenyekea — wakayaacha ya dini kwa ajili ya dunia — ni kama mbwa kweli, udhalilifu 

177. Uovu ulioje wa mfano wa 
wanaozikadhibisha Aya zetu na wakajidhulumu nafsi 
zao (wenyewe)! (Wanapigiwa mfano na mbwa!) 

178. Atakaowaongoza Mwenyezi Mungu ndio 
watakaoongoka; na atakaowaachia kupotea (kwa 
kuwa hawafuari anavyowaambia Mwenyezi Mungu, 
hao) ndio watakaopata khasara. 

179. Na bila shaka tumewaumbia moto wa 
Jahannamu wengi katika majini na wanadamu (kwa 
sababu hii): Nyoyo wanazo, lakini hawafahamu 
kwazo (Hawataki kufahamu kwazo), na macho 
wanayo, lakini hawaoni kwayo, na masikio wanayo, 
lakini hawasikii kwayo. Hao ni kama wanyama; bali 

(wapotevu) zaidi. Hao ndio 

walioghahlika. 

180. Na Mwenyezi Mungu ana majina mazuri 
mazuri; muombeni kwayo. Na waacheni wale 
wanaoharibu utakatifu wa majina yake. Karibuni 
hivi watalipwa yale waliyokuwa wakiyatenda. 


umewaandama, wanapita wakifuata na huku wanahema. 

178. Tumeisema kwa urefu katika Aya 152 ya Suratul Art-am (Juzuu ya Saba). 

179. Hapa wanatajwa watu wa Motoni. Na sababu ya kutiwa kwao Motoni ni hiyo iliyotajwa; siyo 
wameonewa na Mwenyczi Mungu. Sababu yake ni hiyo; kuwa wamepewa ala (vitu) za kutambua haki — 
waifuate — na kuitambua batili, waiepuke. Nao hawataki. Basi hii ndiyo sababu ya kutiwa Motoni. Mwenyezt 
Mungu hawaonei viumbe vyake. Anawapitishia uadilifu wote. 

180. Naam Mwenyezi Mungu ana majina yake (Sifa zake) nzuri kabisa kama: — 

Aliyejaa Rehema-. Arrahman; anayewamiminia hiyo Rehema vtumbe vyake: Arrahym, Hizi ni baadhi ya tafsiri 
za: Arrahman Arrahym; Anayewastahmilia viumbe vyake; hawatesi upesi: Al Halym; Mwenye kuwasamehe- Al 
Gha/ur; Mwenye kuwapenda: Al Wadud; Mwenye kuwapa salama: Assalam; Mwenye kuwahifadhi: Al 
Muhayamin; Mwenye kuwaruzuku: Ar Razzaq. 

Na yako kama haya na mengineyo, mengi sana. Na yaliyo mashuhuri zaidi ni 99. 

Basi Mwenyezi Mungu anapenda unapomuomba uwe katika dua yako unayataja majina hayo kwa Mnasaba wa 
ile haja uiombayo. Ukiwa unamuomba msamaha tumia jina la: Al Gha/ur; Ukiwa unamwomba salama tumia jina 
la Assalam; Na kama hivi; kama ilivyo katika ile dua ya Tayyibal Asmaa; na dua ya Bismil Ilahi; ya Sheikh 
Yu$ufun Nabhany au dua Bika Tahassant ya Sheikh Muhyiddinil Araby; na kama hizi nyingi kabisa ziko. Lakini 
watu wanazipuza. Wanaona dua kubwa ni kumuomba Mwenyezi Mungu kwa majina ya Ahl Badr na majina ya 
watu wengine, wakawa wanasema: — ‘Tunakuomba kwa jaha ya Bwana Fulani, na jaha ya Bwana Fulani na jaha 
ya . . .!’ Badala ya kusema: — ‘Tunakuomba kwa kuwa wewe Ndiye Mwenyc rchema juu yetu, Mwenye . . .’ 
kama alivyosema Mwenyewe Mwenyezi Mungu katika Aya hii na katika Aya nyinginezo, kama Aya ya 1 1 0 ya 
Surati Bani Israil. 

Bali kuna wengine hata hawamwambii Mwenyezi Mungu hivyo: “Tunakuomba kwa Fulani utufanyie . . .” Bali 
humwomba huyo Fulani moja kwa moja wakasema-. — “Ewe Bwana Fulani! Mimi sina mwengine ila wewr! Dhiki 
imenibana kila upandc. Matumainio yangu yako kwako. Simtegemei mwengine ila wewe”! Haifai dua hizi. 

Na katika walioharibu utakalitu wa majina ya Mwenyezi Mungu ni hao Maqureshi na Waarabu wenziwao 
waliokuwa wakiyaabudu masanamu na wakiwaitakidi kuwa ni waungu wanawake, ima wake zake Mwenyezi 
Mungu au watoto wake. Walilichukua jina la Mwenyezi Mungu la ALLAH, yaani Mwcnyezi Mungu, wakampa 


wao ni wapotofu 


*iSS it. 

»!,’•<« ’ " r '•>*]. » i, >< 7 y 

b 4»t 

© I ^ 

bsss 

>&>1 P 

@Sh3\ r* «aay 


&J& * OJOj^ 


228 


JUZUU 9 


AL AARAF (7) 


OAALAL MALAU 


1 8 1 . Na katika wale Tuliowaumba wako watu 
wanaoongoza (wenziwao) kwa haki na wanafanya 
uadUifu kwa hiyo haki. (Hawakosekani watu hawa 
ulimwenguni japo ni wachache). 

182. Na wale waliokadhibisha Aya zetu, 
tutawavuta kidogo kidogo (waingie mikononi 
mwetu — adhabuni) kwa namna ambayo wenyewe 
hawajui (kuwa ndio kutiwa mkononi huko). 

183. Nami nitawapa muda (hao wabaya, 
sitawalipa upesi upesi). Hakika nguvu zangu ni 
madhubuti (barabara). 

184. Je, hawafikici (wakaOna kuwa) mtu wao 
huyo (yaani Nabii Muhammad) hana wazimu? 
Hakuwa yeye ila ni muonyaji aliye dhahiri. 

185. Je, hawatazami ufalme wa mbingu na ardhi 
na vitu alivyoviumba Mwenyezi Mungu? Na 
(hawatazami wakarejea kwa Mungu kwa kuona) 
kuwa pengine ajali yao iko karibu. Basi baada ya 
maneno haya hadithi gani nyingine watakayoiamini? 

186. Ambao Mwenyezi Mungu anawaachia 
kupotea (kwa kuwa hawataki kusikiliza), basi 
hawana mwongozi. Na (Mwenyezi Mungu) 
anawaacha katika upotofu (upotevu) wao 
wakitangatanga ovyo. 

187. Wanakuuliza juu ya Saa hiyo (yaani Kiama) 
kutokea kwake kutakuwa lini? Sema: “Ilimu yake 
(kuja kwake) iko kwa Mola wangu (tu). Hakuna wa 
kuidhihirisha kwa wakati wake ila Yeye (tu). Ni 
nzito katika mbingu na ardhi (imefichikana 
haijulikani kote huko). Haitakufikieni ila kwa ghaila 
(tu hivi).” Wanakuuliza kama kwamba wewe 
uliitafuta (ukaijua). Sema: “Ilimu yake iko kwa 

sanamu lao la kike; wakalita Aliaata yaani mwenyezi mungu mwanamke. Na wakachukua jina la Mwenyeai 
Mungu la Al Aziz; Mwenye enzi yote mkononi mwake; wakalita sanamu lao la kike Al Uzza. Na wakachukua 
jina la Mwenyezi Mungu la Al Mannaan; Mwenye neema kubwa kabisa juu ya viumbe vyake; wakalita sanamu 
lao la kike Manak. Tazama Aya ya 35 ya Saratul Maida. 

184. Waswahili wanasema ‘Akutukanaye hakuchagulii’ Atakuvurumizia tusi lo lote lile japo halina uelekeo wo 
wote na wewe; muradt akutie doa tu. 

Basi Maqureshi walimsambikizia Mtume chungu ya sifa mbaya mbaya kama kumwambia mchawi, mzushi, 
mwenye kurogwa, mwendawazimu. 

Ndiyo Mwenyezi Mungu anawatahayarisha hapa kwa kuwaambia hawatikiri kwanza la kumsambikizia mtu? 
Wanamsambikizia hata ambalo hawatasadikiwa wakimsambikizia nalo? Kama hivyo kumwambia Mtume kuwa 
mwendawazimu. Kila atakayemuona Mtume atajua kuwa maneno hayo ni uwongo kabisa. Kwani hakuwa na 
maneno ya kiwazimu wala vitendo vya kiwazimu. Basi ndiyo maana vi!e vile Mwenyezi Mungu akawasimanga 
katika Aya ya 32 ya Surat Tur kwa kusema "Au hizo akili zao kubwa (wanazojisifu kwazo) ndizo 
zinazowaamrisha kusema maneno haya (yasiyokuwa na akili)?” Basi wanajitoa maanani kwani wataonekana kuwa 
wendawazimu ni wao. 

Mwenyezi Mungu (tu).” Lakini watu wengi hawajui 
(wanafuata tu wale wapotezi wao, wakubwa wao). 

1 88 . Sema: “Sina mamlaka ya kujipa nafuu wala 
ya kujiondolea madhara ila apendavyo Mwenyezi 
Mungu; na lau kama ningalijua ghaibu 
ningej izidishia mema mengi; wala isingalinigusa 
dhara; mimi si cho chote ila ni muonyaji na mtoaji 
wa habari njema kwa watu wanaoamini.” 

189. Yeye ndiye aliyekuumbeni katika nafsi 
moja; na katika (nafsi) hiyo amewaumba wake wao, 
ili (kila mwanamume) apate utulivu kwake (mkewe) 
Na anapoingiliana naye hushika mimba (ambayo 
huwa) nyepesi na kutembea nayo (yule mwanamke 
bila ya uzito). (Hata) anapokuwa mja mzito (mimba 
pevu inamtaabisha), wote wawili (mke na mume) 

187. Mwaka khasa wa kudka Kiyama au mwezi wake au wiki yake au siku yake au saa yake, hakuna 
anayejua ila Mwenyewe tu Mwenyezi Mungu. Ghatla tu hivi litalia baragumu hilo la Kiama, vife dakika hiyo 
viumbe vyote, pasi na kuweza kuvuta khatwa moja kukimbilia nyumbani wala penginepo. 

Basi yale Matangazo ya kuja Kiama anayonasibishiwa Sh. Ahmad mltnzi wa kaburi la Mtume, na ndoto hizo 
zinazotajwa humo, ni uwongo kabisa. Matangazo hayo yanatolewa na Mayahudi kutaka kuupa Uislantu jina baya 
uiimwenguni. 

Kila Mwislamu akiipata karatasi hiyo NAAITIE MOTO AU NAAICHANECHANE Aitupe; siyo kuiandika 
chungu ya nakala na kuzitangaza. Ukifanya hivyo utakuwa unatangaza kutukanishwa Uislamu; basi utapata 
dhambi kubwa; siyo utapata thawabu kubwa kabisa kama inavyoandikwa humo. 

Hapana faida ya kutaka kujua lini kitaHka hicho Kiama. Kiama cha kila mtu ni siku ya kufa kwake. Na siku ya 
kufa kwakc mtu pia haijui. Inataka kila wakati uwe umekwishatengeneza yako ya Akhera na unazidi kuongezea; 
na uwe umekwishategeneza yako ya Dunia, unazidi kuyaongezea kwani hujui yatatuwili vipi maisha yako. Basi 
tengenezea dunia yako kama kwamba uiaishi sana, na tengeneaea Akhera yako mbio mbio kama kwamba utakufa 
sasa hivi. 

Mauti sidhani yana muhula Milele ziumbe hufa ghafula 

188. MakaArt wakimfanyia stihzai Mtume waktmwambia ‘Tuangamiae, basi Tufanyie hivi au Tuafanyie hivi 
kama kweli wewc ni Mtume.’ 

Basi ndiyo Mtume ameambiwa awajibu hapa kwamba hakuna Binaadamu yoyote anayeweza kujifanyia 
analolipenda au kuwafanyia wenziwe analolitaka, la nafuu wala 7la madhara. Wala hakuna anayejua ya ghaibu 
akapata kujivutia hili upesi au kujiepusha na hilo kwa haraka. Yote haya ni yake Mwenyewe Mwenyezi Mungu. 

Na juu ya kuwa Mwenyezi Mungu amesema haya na akamwambia Mtume wake ajinasibishie haya; kuna watu 
wanaowaitakidia viumbe wenziwao uweza wa haya. 

Uislamu namna huo una hatari. Si Uislamu huo. Kumuitakidia kiumbe mwenzio uweza wa Mwenyezt Mungu, 
na hali ya kuwa unamuona anataabishwa hata na kidudu chungu! Akili gani fupi hizo na itikadi gani potofu hizo!! 

Anasema Mwenyezi Mungu katika Aya ya 24 na 25 za Suratun Najrn ‘*Je! Mwanaadamu anaweza kupata kila 
anachotamani? Ni ya Mwenyezi Mungu tu Akhera na Dunia. 

Na anasema mara nyingi kabisa kuwa Kujua Ghaibu kumo katika mikono ya Mwenyezi Mungu peke yake. 
Hakuna anayejua ya Ghaibu ila yeye ‘Na huwapa baadhi ya Ghaibu hizo Mitume.’ 

Basi wasidanganywe watu, na wakakubali kudanganyika. Ya kufuatwa ni haya yanayosemwa katika Qurani na 
Hadithi Sahihi za Mtume; siyo ya kufuatwa hayo yanayopigiwa Ngoma tu na Watu. 

189. Mwanamumc wa kibinadamu na mwanamke wa kibinadamu wote wanatoka katika asili moja (nafsi 
moja), kwa Nabii Adamu na Bibi Hawwa. Na wote — hao wazee na kizazi — wameumbwa na Mwenyezi Mungu, na 
wanafanyiwa yote hayo na Mwenyezi Mungu. Ya kudhuru na ya kunufaisha. Yote yamo katika mikono ya 
Mwenyezi Mungu. 

huwa wanamuomba Mwcnyezi Mungu, Mola wao 
(wakisema): ff Kama ukiiupa (mtoto) mwema 

(kamili), tutakuwa miongoni mwa wanaoshukuru.” 





190. Basi anapowapa (mtoto) mwema (kamili) 
wanamfanyia washirika Mungu katika kile " " ’ " 

alichowapa (Naye ni yule mtoto). Ametukuka 
Mwenyezi Mungu na huko kushirikisha kwao. 



191. Wanawashirikisha (na Mungu) wale ambao 
hawaumbi kitu, hali wao wameumbwa? 

192. Wala hawawezi kuwasaidia (hao 
wanaowaabudu), wala hawawezi kujisaidia 
(wenyewe) nafsi zao? 

193. Na kama (hao mnaowashirikisha na 
Mwenyezi Mungu) mkiwaita katika uwongofu 
hawarakufuateni (kwani hawasikii lolote wala 
hawatambui chochote). Ni mamoja kwenu ikiwa 
mtawaita au mtanyamaza kimya. (Hawana habari 
hawana lao jambo). 




194. Haktka wale mnaowaabudu badala ya 
Mwenyezi Mungu ni waja (watumwa) kama nyinyi 
(bali nytnyi bora zaidi kuliko wao. Nyinyi mna 
midomo ya kusemea, wao hawana). Hebu waiteni, 
nao wakuitikieni, ikiwa mnasema kweli (kama wao 
ni bora na wanayo haya). 






Na juu ya hivi binadamu hawasikii, tangu hao waliokuwa hawajapata Mitume na mpaka hao waliopata Mitume. 
Wote wamemtilia Mwenyezi Mungu ushirikina. Wameshishirikishia Mwenyezi Mungu Majina na wengineo kuwa 
wanaweza kudhuru wasipotiiwa, na wananufatsha wanapotiiwa na kuabudiwa. Basi kwa hivyo wale makafiri 
walipokuwa karibu ya kuzaa na wanaogopa nini htakuwa, walikuwa wakiweka nadhiri kuwa wakinuaa mtoto wao 
salama watamwita mtumwa wa huyo waliomshirikishia Mwenyezi Mungu. Kwa hivyo waliita watoto wao. 
‘Mtumwa wa Jua.’ Mtuwma wa huyo mungu wao wa sanamu waliokuwa wakimwita Auf au Uzzaa au Manaa. 

Na Waislamu nao hawakusalimika na pepesi za ushirikina huu na mwingineo kama anavyosema Mwenyezi 
Mungu katika Aya ya 106 ya Surat YusuJ: “Na wengi kattka wao hawamuwamini Mwenyezi Muhgu isipokuwa na 
huku wanatia ushirikina.” 

Basi Waislarhu hao kabla mtoto hajazaliwa — na wanaogopa asije akazaliwa amekufa au akazaliwa ameharibika — 
huweka nadhiri wakasema ‘Nikizaa mtoto huyo nitamnyolea Sharifu Musa au kwa Hababa Amar au kwa Bi 
Kirembwe au kwa Mwana Mashungi au kwa Jundani au Mackinoni (Sharifu Aliyezikwa Mackinon Road) au . . .’ 
Basi ndiyo hayo hayo yaliyokatazwa. Ati wanalanya hivi ili Sharifu Musa au Hababa au kwa Mwana Mashungi au 
Bi Kirembwe amhami huyo mtoto matumboni azaliwe kama anavyopenda na aishi. 

Jambo gani linalowapelekea kufanya haya? Wanawaona hawa wanaweza kufanya asiyoyataka Mwenyezi 
Mungu? Au wanaona Mwenyezi Mungu hawastkii; yuko mbali nao; na hao ndio waliokaribu nao? Na hali ya 
kuwa Mwenyezi Mungu anawaambia katika Aya ya 186 ya Surai Al-Baqarah na Aya ya 16 ya Surat Qaf kuwa 
Wamuombe yeye tu na kuwa Yeye yuko karibu nao kweli kweli kuliko cho chote kile. 

192. Masanamu yanaweza kujisaidia nini? Au mzimu unaweza kujisaidia nini? Au kaburi linaweza kujisaidia 
nini? Au . . . Yote haya yakifanyiwa lolote lile hayawezi kujipigania. Ndiyo wanatahayarishwa hawa wanaowacha 
kumuomba Mwenyezi Mungu wakamuomba asiyekuwa yeye. , 

195. (Nyinyi mna miguu ya kwendea). Je, wao 
wanayo miguu ya kwendea? Au wanayo mikono ya 
kushikia? Au wanayo macho ya kuonea? Au wanayo 
masikio ya kusikilizia? Sema: (Nabii Muhammad 
uwaambie washirikina hawa): “Waiteni hao 
mnaowashirikisha na Mungu, kisha nifdnyieni kila 
vitimbi (vya kuniangamiza) wala msinipe nafasi yo 
yote (mara moja niangamizeni kama kweli 
wanaweza).” 

1 96. Mlinzi wangu (wa kunihifadhi) ni Mwenyezi 
Mungu aliyeteremsha Kitabu (hiki kitukufu), naye 
ndiye awalindaye wafanyao mema (wote, si mimi 
tu). 

197. Na wale mnaowaabudu badala yake hawana 
uweza wa kukunusuruni wala wa kujinusuru 
(wenyewe) nafsi zao. 

198. Na kama mkiwaita katika uwongofu 
hawasikiij na unawaona wanakutazama, lakini 
hawaoni. (Masanamu utayaona yamekodoa macho 
lakini kuona hapana). 

199. Shikamana na kusamehe na amrisha mema 
na wapuze masaiihi. 

200. Na kama wasiwasi wa Shetani ukikusumbua 
(kuona kwa nini nisiwajibu masafihi hawa) basj 
(sema Audhu Billahi) jikinge kwa Mwenyezi Mungu 
(na kuchezewa na Shetani, ukaacha wasia wake 

195. Kila Mwislamu inataka awe na moyo mkubwa hivi. Akitishiwa kwa hiyo mizimu au masanamu au roho 
za wazee au . . . nawaambie ‘Haya! Nawanidhuru nione.’ Kila Mitume waiipotishiwa walisema hivi. Na sisi 
tunaambiwa twende mwendo wao. Na tunaambiwa daima tuseme — kama ilivyo katika Aya ya 52 ya Surant 
Tawba kuwa ‘HalitatuHka ila alilotuandikia Mwenyezi Mungu,’ si liie wanalotutakia viumbei na hali yakuwa 
Mwenyezi Mungu hak"liandika. Hilo haiituAki katu. Hata Shairi wa Kiswahili anasema: — 


Wakikushituwa 

Yupi awezaye 

Wakiwa na lao 

Mambo yote ni ya Mungu 

Ndiye pweke Mwenye Quwa 

(Quwa 

Kheri na sururu 
Kipaji cha nuru 
Yao hayadhuru 


Wewe sishituke 
Kupitisha lake 
Mungu ana Yake 
Atakaio ndilo huwa 
Mwenye amri na shani 
nguvu) 

Na wema uhai 
hakiniambai 
wala hayafai 


Kuitakidi hlvi ndio Uislamu. Sio kutetemeka kuogopa waganga na wachawi, na kuogopa mizimu na manazilt 
mabaya au yaliyo kama haya. 

199. Mtu hajibizani na wajinga. Mtu huwaonya tu mabaya na kuwaamrisha mema. Lakini maneno mabaya 
mtu hajibizani nao kwa mabaya. lma Utawanyamazia au Utaondoka au Utawajibu kwa maneno ya kiakili kwa 
utaratibu na upole. 

Utawafanyia haya masaAhi unaokutana nao nje au ulio nao nyumbani; khasa wanawake, khasa mke. 

200. Amebainisha Mwenyezi Mungu mara nyingi kuwa shetani ni adui yetu mkubwa kabisa, tumpige vita 
vikubwa, tusimkubalie kutushinda. Tuupige konde moyo, tusifuate anayoyataka. Basi hapa anatubainishia 

Mwenyezi Mungu)/ Bila shaka Yeye ndiye asikiaye © 

na ajuaye. ' v 

201. Wale wanaomuogopa (Mwenyezi Mungu) ^ ^ C' £t 

zinapowagusa pepesi za Shetani (wakaasi-, kama ^ *' 

hivyo kujibizana na masaHhi) mara hukumbuka, 
tahamaki wamekwishaona njia. 



202. Na ndugu zao (wale walioasi pamoja nao) 
wanawavutia katika upotofu (upotevu) kisha wao 
hawaachi. 

203. Na usipowaletea Aya (wazitakazo) husema: 
“Kwa nini huzizui (mwenyewe)?” Sema: 
“Nayafuata yaliyofunuliwa kwangu (nilioletewa 
Wahyi) kutoka kwa Mola wangu (sizui mwenyewe). 
Hizi (Aya za Qurani) ni dalili (kubwa za ukweli 
wangu) ziiokazo kwa Mola wenu na ni uwongofu na 
rehema kwa watu wanaoamini.” 

204. Na isomwapo Qurani isikilizeni na nyamazeni 
ili mpate kurehemewa. 


205. Na mtaje Mola wako moyoni mwako kwa 
unyenyekevu na khofu na bila ya kupiga kelele 
katika kauli (yako hiyo usemi wako huoj mkumbuke 
Mola wako umtaje) asubuhi na jioni; wala usiwe 
miongoni mwa walioghafilika. 

Mwenyezi Mungu kuwa natumtake vile vile Mwenyezi Mungu atusaidie kumshinda huyo shetani kama vile 
kusema Audhu Billahi Minah Shaytanir Rajym, ukihisi kukushawishi kwake. 

201. Kuonyesha kuwa hata hao wenye kumcha Mwenyezi Mungu hutokea wakatelezeshwa na Shetani 
wakaasi kidogo; lakini mara hutanabahi wakarejea kwa Mwenyezi Mungu, na Mwenyezi Mungu akawasamehe. 

Binaadamu ni mahala pake kukosa wakati mwengine — Akaacha kulitenda aliloambiwa kulitenda au akafanya 
aliloambiwa kuliacha. 

Basi wale Waislamu wema mara tu wakijiona wameteleza wamepotea njia, mara huacha ile njia waliopotelea, 
wakashika ile yao nzuri ya asili. 

202. Mwema hapotei ila kwa mbaya. Na kama watu wema warihvyowavutia watu kwenda katika wema, 
wakahuzunika wanapowatoka, wakaingia kuwavuta tena; ndivyo wabaya nao walivyo. Wanaweta watu katika 
ubaya. Wakiwapata wakafurahi; wakiwatoka wakahuzunika na. wakajitahidi kuwavuta tena. 

203. Yale Makaftri makubwa yalikuwa yakiwaudhi kweli kweli yale mambo aliyokuja nayo Nabii Muhammad 
ya kulazimisha kutekeleza hakt, kufanya mema, kuweka usawa, kuwapa msaada masikini na kuwanyanyua, na 
yaliyo kama haya. 

Basi wakimwambia Mtume kuwa ‘Ukttaka tukufuate tuletee kinyume cha mambo haya.’ Mtume huwaambia 
‘Mimi ninaletewa Aya namna hizi.’ Basi humwambia ‘Zua zako mwenyewe zifuate hivyo tunavyotaka sisi.’ 

204. Kama ilivyokupasa kuihishmu Qurani kwa kufuata maamrisho yake na kuyaepuka makatazo yake; na 
vile vile inastahiki kutukuzwa kwa matukuzo mengine, kama kunyamaza kimya inaposomwa, kuikamata kwa 
hishima, kuiweka mahala pa hishima, kuisoma kwa hishima na kama haya. 

20$. Waislamu wanahimizwa daima kumuona Mwenyezi Mungu mbele ya macho yao; na wawe wanamtaja 
mara kwa mara kwa nyoyo zao na ndimi zao; kwa kusoma Qurani na kwa kusoma nyuradi na yaliyo kama haya. 
Lakini ikiwa moyoni tu hivi au kwa sauti ndogo tu bila ya kelele, ndio bora; ingawa kwa sauti zisizokuwa kubwa 

206. Wale walioko kwa Mola wako (Nao ni 
Malaika) hawajivuni (wakaacha) kumuabudu (Mola 
wao kwa kuwa ni wakubwa la; bali) na 
wanamtukuza na kumsujudia. 




sana inakubalishwa, lakini bora zaidi kwa sauti ndogo. Na watu woie takriba wanatanya kinyume cha haya. Hata 
mazikoni — mahala pa kumkumbuka Mwenyezi Mungu kweli kweli — na Mtume ametuamrisha tusinyanyue sauti 
ila sauti ndogo kabisa ya kujisikia mtu mwenyewe tu au tumtaje moyoni tu basi. Amesema Mtume: “Jeneza 
halifuatwi kwa sauti yo yote ile . . .' 

206. Unapomaliza kusoma Aya hii ya 206 na ikawa una udhu, imesuniwa Usujudu Sijida moja — kuwiga 
hicho kitendo cha Malaika wanachokifanya cha kumsujudia Mwenyezi Mungu. 

Utakaa uelekee Kibla (Kwa Kiibadhi si lazima kuelekea kibla); utie nia kuwa unasujudu sijida ya kusoma 
Qurani. Useme Allahu Akhar Mara Usujudu ulete zile zile Suhhana za Sijida. Uinuke, Utoe salamu (Hapana 
Tahiyatu wala cho chote). Na sijda yenyewe ni moja tu, si mbili kama dasturi ya sijda. 

Na unaweza kuleta dua katika ile sijda baada ya kwisha kusoma zi!e Subhana. Moja katika dua hizo ni kusema 
kwa Kiarabu, ‘Ee Mola wangu! Kwa sijda hii niangushie madhambi yangu. Na kwa si|da hii niandikie thawabu 
nyingi. Na uifanye sijda hii ni akiba yangu ninayoiweka huko kwako inifae' siku ya Kiama.’ 

Bali hata akiwamo ndani ya sala atateremka asujudu, arejee katika kisimamo kutimiza sala yake. 

(Imeleremka Madlna) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Wanakuuliza juu ya mali yaliyotekwa 
(ngawira; yagaiwe vipi?) Sema: “Mali yaliyotekwa ni 
ya Mwenyezi Mungu na Mtume, (fuateni 
watakavyokugawieni). Basi muogopeni Mwenyezi 
Mungu na suluhisheni mambo baina yenu, na mtiini 
Mwenyezi Mungu na Mtume wake ikiwa nyinyi ni 
katika wanaoamini (kweli).” 

2. Hakika wanaoamini kweli ni wale ambao 
anapotajwa Mwenyezi Mungu nyoyo zao hujaa 
khofu; na watiaposomewa Aya zake huwazidishia 
imani, na wakamtegemea Mola wao.tu basi; (hawana 
kuamini mizimu wala pango .wala shetani wala 
makaburi wala mengineyo). 

3. Ambao wanasimamisha Sala na wanatoa 
katika yale tuliyowapa. 

4. Hao ndio wanaoamini kweli kweli. Wao 
wana vyeo (vikubwa) kwa Mola wao, na msamaha 
na riziki bora (kabisa huko Akhera). 

5. (Atakunusuru) kama alivyokutoa Mola 
wako katika nyumba yako kwa haki, na kundi moja 
la walioamini halipendi (utoke) 


S£4 >> 

1. Yaani Suta ya kutaja namna ya kugawa ngawira (nyara) inayopatikana katika vita 

W aislamu walipokuwa Makka walikuwa wakionewa na kudhulumiwa bali na kuuawa kwa namna mbaya mbaya 
za kuuawa. Baada ya miaka kumi na mitatu ya taabu' hii walihamia Madina ili wakapate salama. Lakini 
haikupatikana. Wale Maqureshi na Makatiri wengine walikuwa wanawendea na kutia moto mitende yao na 
kuchukua wanyama wao bali na kuteka na kuua baadhi ya watu wanaowapatia wasaa — wanaume na wanawake. 
Na hao waliokuwa wakiwateka, wakenda nao kwao wakiwaua kwa shangwe kubwa na furaha au huwauza miji 
mingine au huwaweka majumbani mwao kuwatumia na kuwatumikia. 

Mambo yalipotopea hivi Mwenyezi Mungu aliwapa ruhusa Waislamu nao wakipigwa, wachukue nao 
wakichukuliwa. Akasema Mwenyezi Mungu katika Aya ya 39 ya Suratul Haj “Wameruhusiwa (kupigana) wale 
wanaopigwa, kwa sababu wamedhulumiwa.” 

Basi katika mwaka wa pili wa A 1 Hijra wakatiana mkononi Waislamu na makafiri katika uwanja wa Badri — 
baina ya Makka na Madina. Waislamu walikuwa mia tatu sabi-in na kitu, na makaAri wakawa elfu na kitu. Na juu 
ya hivi Waislamu wakashinda, wakapata ngawira nyingi na mateka sabi-ini nawakaua wakubwa wa Kiqureshi 
sabi-ini. 

Basi katika Sura hii inatajwa kidogo habari hiyo na namna ya kugawa kila ngawira watakayoipata; usiwepo 
mgogoro tena kama uliotaka kutokea hapo walipotaka kugawa hiyo ngawira. 

2. Hapa zinatajwa baadhi ya sifa za Waislamu wa kweli. Asiyekuwa nazo basi anajigamba tu. Na kujigamba 
hakuna maana. 

5. Ilipoadia kutaka kwenda kukabiliana kwa vita na Maqureshi, baadhi ya Waislamu waliogopa kwani ndio 

6. Wakabishana nawe katika (lile jambo la) 
haki baada ya kubainika (haki ilej wanachukiwa 
kwenda huko vitani) kama kwamba wanasukumwa 
katika mauti na huku wanaona. 

7. Na (kumbukeni) Mwenyezi Mungu 

aiipokuahidini moja katika mataifa mawili ya 
kwamba ni lenu. Nanyi mkapenda mupate lile lisilo 
na nguvu; na Mwenyezi Mungu anapenda 

kuthubutisha haki kwa maneno yake na (anapenda) 
kuikata mizizi ya makaftri 

8. Ili kuthubutisha haki na kuiondoa batili; 
hata wakichukia watu wabaya. 

9, (Kumbukeni) mlipokuwa mkiomba msaada 
kwa Mola wenu, naye akakujibuni kuwa: “Kwa 
yakini Mimi nitakusaidieni kwa Malaika elfu moja 
watakaofuatana mfululizo (wanaongezeka tu). J ’ 



10. Na Mwenyezi Mungu hakufanya haya ila 
iwe bishara (habari ya furaha) na ili nyoyo zenu zitue 
kwayo. Na hakuna msaada (wa kufaa) ila utokao 
kwa Mwenyezi Mungu. Hakika Mwenyezi Mungu 
ni Mwenye nguvu (na) Mwenye hikima. 

1 1 . (Kumbukeni) alipokuleteeni usingizi 
uliokuwa (alama ya) salama itokayo kwake, na 
akakuteremshieni maji mawinguni ili kukutahirisheni 
kwayo na kukuondoleeni uchafu wa Shetani na 

mara yao ya awali kutaka kukabiliana nao, na hali ya kuwa hao Maqureshi ni mashujaa na wana silaha kamili na ni 
wengi sana kabisa kuiiko wao. Basi wakitoa udhuru huu na udhuru huu. 

7. Ilipokuja ile amri ya kukabiliana na Maqureshi ilikuwa ima walikabili jeshi lao Maqureshi lililokuwa 
limezatiti barabara, au waukabili msafara wao wa watu 40 tu na uliokuwa na mali kubwa, na wao Waislamu 
walikuwa watu mia tatu. Na walipewa ahadi na Mwenyezi Mungu kuwa lo lote watakalolifuata watashinda wao 
Waislamu. Wakilifuata hilo jeshi kubwa la Maqureshi watalishinda; na wakiufuata huo msafara mdogo wenye mali 
pia wataushinda. Waislamu wengi — kwa vile wana woga — walipenda waufuate ule msafara wajiepushe na lile 
jeshi. Lakini Mwenyezi Mungu alikuwa anataka wakabiliane na hilo la Maqureshi. Basi likafuatwa Shauri la 
kupigana. Na kwa rehema za Mwenyezi Mungu Waislamu wakashinda. 

9. Walipokuja Waislamu wakakutana na jeshi la Kiqureshi kubwa lile, waliogopa sana, wakaingia kumwomba 
Mwenyezi Mungu kwa dhati yao awape nusura juu ya dini yao. 

Na Mwenyezi Mungu akatoa waadi huu kumpa Mtume kuwa watakuja Malaika kwa sura ya Kibinadamu, wawe 
pamoja na Waislamu; ima wapigane khasa kwa nguvu za Kibinadamu au waongezee tu liie jeshi, lionekane kubwa, 
zitue nyoyo za Waislamu na zipapatike nyoyo za makaliri. 

10-11 Baada ya kupata ahadi ile kwa Mwenyezi Mungu kuwa Wakati wa vita atawaletea Malaika, basi 
Waislamu walitua nyoyo zao, wakapata usingizi mzuri na kulala; hata wengine wakaota, wakajiharibu, ikawapasa 
waoge, na maji hapana. Mara mvua ikanya; wakapata maji ya kuogea na ya kutumia kwa haja nyingine. Na uwanja 
ule wa Badri ulikuwa una mchanga namna mbili, Mchanga wa upande mmoja ulikuwa haujishiki kabisa 

kuzipa nguvu nyoyo zenu na kuithubutisha miguu yenu 
chini (isiwe inazamazama mchangani). 

12. (Kumbukeni) Mola wako alipowafunulia 
Malaika (akawaambia): “Hakika Mimi ni pamoja 
nanyi, basi watieni nguvu wale walioamini-, nitatia 
woga katika nyoyo za makaHri. Basi wapigeni juu ya 
shingo (zao) na kateni kila ncha za vidole vyao. 


13. Hayo ni kwa sababu wamemuasi Mwenyezi 
Mungu na Mtume wake. Na mwenye kumuasi 
Mwenyezi Mungu na Mtume wake (atamuadhibisha) 
kwani Mwenyezi Mungu ni mkali wa kuadhibu. 

14. (Hiyo ni adhabu ya Mwenyezi Mungu, enyi 
Maqureshi!) Basi ionjeni (ya kuuawa hivyo na 
kutekwa hivyo). Na bila shaka makafiri wana 
adhabu (nyingine) na moto (inawangojea Akhera). 

15. Enyi Mlioamini! Mkutanapo vitani na wale 
waliokufuru basi msiwageuzie migongo 
(mkakimbia). 

16. Na atakayewageuzia mgongo wake siku 
hiyo — isipokuwa amegeuka kwa kushambulia au 
amegeuka akaungane na sehemu nyingine za jeshi 
hili hili la Waislamu — (ikiwa si hivyo) atastahiki 
ghadhabu ya Mwenyczi Mungu; na mahali pake m 
Jahanamu. Napo ni mahali pabaya pa kurudia (mtu). 

17. Hamkuwaua nyinyi lakini Mwenyezi 
Mungu ndiye aliyewaua; na hukutupa wewe (Mtume 
ule mchanga wa katika gao la mkono wako), 
ulipotupa (ukawaingia wote machoni mwao); 
(hukufanya wewe haya.. walakini Mwenyezi Mungu 
ndiye aliyeutupa, (yaani ndiye aliyeufikisha katika 
macho yao wote yakawa yanawawasha kuliko pilipili, 
wakenda mbio) Alifanya haya Mwenyezi Mungu ili 
awape walioamini hidaya nzuri itokayo kwake. 
Hakika Mwenyezi Mungu ndiye asikiaye na ajuaye. 

18. Basi haya (mumefanyiwa safari hii). Na 
hakika Mwenyezi Mungu atazidhoofisha nguvu za 
makaHri (atazivunja). 

unatumbukiza miguu. Nao ndio ule wa upande walioko Waislamu. Basi ilipokunya ile mvua mchanga ule ulipata 
maji ukawa wa kujishika barabara. Wakastarehe Waislamu. Ukaharibika mchanga wa upande wa Maqureshi, 
ikawa matope na kunyekenya. 

12. Katika namna za kutiwa moyo hao Waislamu wazuri 
lj. Wanahimizwa wawe wanaume barabara. 

17. Vita viliposhtadi Mtume alichukua gao la mchanga akalitia kiganjani akausomea na kuomba dua. Kisha 
akalivurumiza katika hilo jeshi la maadui; ukaingia mchanga huo katika jicho la kila mmoja katika hao. 

19. Kama (nyinyi Maqureshi) mnataka hukumu 
(ya kupambanua baina ya haki na batili) basi 
hukumu imekwisha kufikieni (mumeona .kuwa 
nyinyi ndio mlio katika batili. Mumeshindwa na 
chembe ya watu). Na kama mkijizuia (na kupigana 
na Waislamu) basi itakuwa bora kwenu. Na kama 
mtarudia (kupigana nao) Sisi pia tutarudia (kuwatia 
nguvu wakushindeni). Na watu wenu hawatakufaeni 
cho chote hata wakiwa wengi. Na Mwenyezi Mungu 
yu pamoja na wanaoamini. 

20. Enyi mlioamini! Mtiini Mwenyezi Mungu 
na Mtume wake, wala msijiepushe naye na hali 
mnasikia. 




& 





21. Wala msiwe kama wale wanaosema: 
“Tumesikia (tumetii) ) , * na kumbe hawasikii (hawatii 
lo lote). 

22. Hakika vinyama viovu mbele ya Mwenyezi 
Mungu ni hawa wanaojipa uziwi (wa kutosikia haki), 
wanaojipa ububu (wasiikiri hiyo haki), ambao 
hawayatii akilini (wanayoambiwa, bali wanayakataa 
tu vivi hivi bila ya kuyapima kwanza). 

23. Na kama M’venyezi Mungu angalijua wema 
wo wote kwao, angewasikilizisha; na kama 
angeliwasikilizisha wangeligeuka (vile vile) 
wakapuza. 

24. Enyi mlioamini! Muitikieni Mwenyezi 
Mungu na Mtume wake anapokuiteni katika yale 
yatakayokupeni uhai mzuri (wa duniani na Akhera. 
Fuateni amri zake Mwenyezi Mungu na makatazo 
yake). Na jueni ya kuwa Mwenyezi Mungu huingia 
kati ya mtu na moyo wake (mara akafa. Basi 
asiakhirisheakhirishe kwa kutumaini uhai; na jueni), 
kuwa kwake Yeye mtakusanywa (mulipwe kwa kila 
mlilolifanya). 

25. Na iogopeni adhabu ya (Mwenyezi Mungu 
ya hapa duniani) ambayo haitawasibu peke yao wale 
waliodhulumu nafsi zao miongoni mwenu (hali 
itawasibu hata walionyamaza wasiwakataze, bali na 
wengineo pia); na jueni ya kuwa Mwenyezi Mungu 
ni mkali wa kuadhibu. 

N.B . — Siku ya vita vya Badri MakaAri walikuwa wengi sana kuliko Waislamu. Na juu ya hivi Waislamu 
waliwashinda; waliwaua wengi na wakawateka wengi. Basi Mwenyezi Mungu anawaambia hivi. 

20-23. Anataja Mwenyezi Mungu ubaya wa wanaosikia ya kheri wasiyaCuate. Kuwa ni watu wabaya kabisa. 

24. Wanafahamishwa viumbc wote kuwa kila analowaitia Mtume ni la kheri yao viumbe vyote duniani na 
Akhera. Na wanafahamishwa nguvu za Mwenyezi Mungu kuwa anaweza kufanya atakavyo; na juu ya hivi 
hawafanyii waja Wake ila ya kheri tu. 

Makadiyani katika maelezo ya hii Aya waliyoita ya 25 wanawaziba watu macho na kuwababaisha wasadiki 
uwongo wao wa kukataa miujiza aliyoitaja Mwenyezi Mungu ya kufufuliwa baadhi ya waliokufa. Na tumeitaja 

26. Na kumbukeni (enyi Waislamu) mlipokuwa 
wachache, mkionekana madhaifu katika ardhi; 
mkawa mnaogopa watu wasikunyakueni (kukuibeni); 
akakupeni mahala pazuri pa kukaa (Napo ni hapa 
Madina) na akakutieni nguvu kwa nusura yake, na 
akakupeni riziki nzuri ili mupate kushukuru. 

27. Enyi mlioamini! Msimfanyie khiana 
Mwenyezi Mungu na Mtume (mkaacha kufuata 
mlioamrishwa) wala msikhini amana zenu (mnazo- 
aminiana wenyewe kwa wenyewe); na hali mnajua (kuwa 
ni vibaya hivyo). 

•28. Na jueni ya kwamba mali zenu na watoto 
wenu ni mtihani (huo aliokupeni Mwenyezi Mungu 
kutazama mtaendesha vipi) na jueni ya kwamba kwa 
Mwenyezi Mungu yako malipo makuu (kabisa). 

29. Enyi mlioamini! Mkimcha Mwenyezi 
Mungu atakupeni tamyizi ya kupambanua baina ya 
haki na batili na atakufutieni makosa yenu na 
kukusameheni. Na Mwenyezi Mungu ni Mwenye 
fadhila kubwa kabisa. 

30. Na (kumbuka Ee Nabii 
walipokufanyia hila wale waliokufuru 
au wakuue au wakutoe (kwa hali 


Makka); na wakafanya hila (zao barabara); Na 
Mwenyezi Mungu akazipindua hila hizo. Na 



Mwenyezi Mungu ni mbora wa kupindua hila (za 


watu wabaya). 

31. Na (Maqureshi) wanaposomewa Aya zetu, 
husema: “Tumekwishasikia (hayo zamani). Na lau 

habari hii katika Marejezo ya maelezo ya Aya ya 56 ya Suratul Baqarah. 

25. Watu wema wanaambiwa wasiwaachie watu waovu kufanya maovu yao bila ya kuwakataza kwani adhabu 
ya duniani ikija itawachukua wema na wabaya, khalafu hao wema waipate salama ya huko, lakini balaa ya huku 
imewaHka. Balaa kubwa — kama rehema kubwa — inaenca kwa wotc. 

26. Watu wanapokuwa katika neema inataka wakumbuke hali mbaya waliyokuwa nayo, wazidi kushukuru 
neema iliyowafikia na waondoshe maasi kwani hapana linaloondosha n$ema kama maasi na kutoishukuru hiyo 
neema. 

28. Watu wengi wanaiba na kunyang J anya na kudhulumu na kufanya mengineyo yasiyo njia kwa sababu ya 
kutaka kupata mali wao na kuwatononesha watoto wao. Basi yasiwe hayo. Watajikosesha thawabu za Mwenyezi 
Mungu. Watajikosesha wingi kwa uchache. Na kuna jukumu kubwa kwa wazee juu ya watoto wao. Lazima juu 
yao wawatengezee dini yao na dunia yao-, na mali lazima yatolewe mazakaa na yatumiwe katika njia nyingine za 
kheri. Basi mtihani mkubwa, si neema tupu hiyo. 

29. Mtu akimcha Mwenyezi Mungu atafungukiwa duniani na Akhera. 

30. Hapa inatajwa ile mikutano yao Maqureshi waliyoifanya Makka kabla Mtume hajaondoka. Walikutanika 
katika jumba lao la mikutano huko wakatoa shauri kutafuta lipi la kumfanyia Nabii Muhammad limuangamize. 

Wengine walisema afungwe huko Makka bila ya kupewa chakula — au kwa kupewa chakula kidogo kabisa — 
mpaka afe. Wengine wakasema azibwe macho, azibwe mdomo, atiwe pingu za mikono na miguu, apandishwe juu 
ya ngamia aliyetiwa vitunga vya macho, akatupwe majangwani huko, ahangaikc mpaka afe kwa kiu na njaa na jua. 

tungependa tungesema kama haya. Haya si cho 
chote ila ni hadithi tu za watu wa kale.” 


32. Na (kumbuka) waliposema (makafiri): “Ee 
Mwenyezi Mungul. Kama haya (aliybkuja nayo 
Muhammad) ni haki itokayo kwako, basi tupige kwa 
mvua ya mawe yanayotoka mbinguni au tuletee 
adhabu nyingine iumizayo (yoyote ile; lakini sisi 
hatufuati). M 

33. Lakini Mwenyezi Mungu hakuwa wa 
kuwaadhibu maadamu wewe (Nabii Muhammad) 
umo pamoja nao (hapa Makka), wala Mwenyezi 
Mungu hakuwa wa kuwaadhibu pia hali ya kuwa 
(baadhi yao wamesilimu) wanaomba msamaha. 

34. Lakini wao (Makureshi) wana jambo gani 
(zuri) hata Mwenyezi Mungu asiwaadhibu; na hali ya 
kuwa wanawazuilia (watu) na huo Msikiti Mtakatifu? 
Nao hawakuwa walinzi wake (msikiti huo). 
Hawakuwa walinzi wake (na waiinzi wa kila msikiti) 
isipokuwa wacha Mungu tu, lakini wengi katika wao 
hawajui lolote, (wanajisemea tu). 

35. Na haikuwa ibada yao (hao makafiri) hapo 
katika hiyo nyumba tukufu ila kupiga miunzi 
(mbinja) na kupiga kofi. Basi (wataambiwa) onjeni 
adhabu (leo) kwa sababu ya kule kukufuru kwenu.” 

36. Hakika wale waliokufuru hutoa mali zao lli 
kuzuilia (watu wasipate kuamini) njia ya Mwenyezi 
Mungu. Basi watazitoa, kisha zitakuwa majuto juu 
yao, kisha watashindwa. Na wale waliodumu katika 
ukafiri watakusanywa katika Jahanamu 
(Watakaosilimu baadaye Mungu atawasamehe). 

Wengine wakasema wachaguliwe vijana watukufu wamshambulie mara moja wote na kumua. Na hii sehemu ya 
mwisho ndiyo iliyokubaliwa. Lakini usiku ule Mtume alihama kwenda Madina, wasiwahi lo lote. 

31. Waongo Maqureshi, wanajitia pambani tu. Ndio silaha ya mwenye kushindwa, huko kutukana. Mara 
ngapi wameambiwa katika Qurani walete maneno kama haya ya Qurani japo kijisura kimoja kifupi tu. Nao 
walishindwa kabisa kabisa. Na huku nyuma hujidai kuwa wanaweza. Basi kwa nini hawafanyi kama wanaweza? 
Waiiambiwa katika Aya ya 34 ya Suratil Tuur iiiyoteremka Makka, “Basi nawalete Hadithi kama hii; ikiwa 
wanasema kweli”. Walipo kuwa hawakuweza kuleta Sura nyingi (na Qurani ni Sura 1 14) waliambiwa katika Aya 
ya I 3 ya Surat Hud iliyoteremka Makka, “Basi leteni Sura kumi za uwongo zilizotungv/a mfano wa hii” 

Walipokuwa hawakuweza hata kuleta hizo Sura 10 waliambiwa katika Aya ya 38 ya Surat Yunusi iliyoteremka 
Makka “Hebu leteni Sura moja mfano wake”. Na wakambiwa katika Aya ya 23 ya Surattul Baqarah 
iliyoteremka Madina, vtle vile, “Basi leteni Sura moja iliyofanywa na (mtu) aliyemfano wa huyu”. 

Kisha katika Aya ya 24 ya hii Suratil Baqarah aliwakatisha tamaa ya kuweza kufanya haya akasema; “Na 
hakika hamtafanya kamwe.” 

Basi mpaka Mitondogoo wa kiyama hakuna atakaye weza kuleta dau Sura moja mfano wa Sura ya Qur-an. 

32. Hawayataki kabisa mambo ya haki na uadilifu na wema aliyokuja nayo Nabii Muhammad (s.a.w.) 

37. Ili Mwenyezi Mungu apate kuwapambanua 
walio wabaya na walio wazuri na kuwaweka wabaya 
juu ya wabaya wengine na kuwarundika wote pamoja 
na kuwatupa katika Jahanamu. Hao ndio 
waliokhasirika. 

38. Waambie wale waliokufuru: “Kama 

wataacha (yale mabaya waliyokuwa nayo) 
watasamehewa yaliyopita, na wakiyarudia (tutawatesa 
kama tulivyowatesa wao mara zilizopita na kama 
tulivyoitesa hiyo mijikafiri mikubwa ya zamani); 
imekwisha kuwapitia mifano ya (mambo 
yaliyowapata) watu wa zamani.” 

39. Na piganeni nao (makaHri) mpaka yasiweko 
mateso (nyinyi kuteswa na wao kwa ajili ya dini 
kama wanavyokuteseni sasa); na dini iwe kwa ajili ya 
Mwenyezi Mungu (asitaaradhiwe mtu kuabudu dini 
anayoitaka). Lakini wakiacha, basi hakika Mwenyezi 
Mungu anayaona wanayoyatenda. 

40. Na kama wakigeuka basi jueni kwamba 
Mwenyezi Mungu ndiye Mola wenu, ni Mola 
Mwema na msaidizi Mwema (atakuhifadhini nao). 

41. Na jueni 'ya kwamba chochote 
mnachokiteka (mnachokipata ngawira), basi sehemu 
yake ya tano ni kwa ajili ya Mwenyezi Mungu na 
Mtume na jamaa (zake Mtume) na mayatima na 
masikini na wasaftri (walioharibikiwa); ikiwa nyinyi 
mumemuamini Mwenyezi Mungu na 
tuliyoyateremsha kwa mja wetu siku ya 
kipambanuzi, siku (inayowafikiana na siku) 
yalipokutana majeshi mawili (siku ya vita vya 
Badri — jeshi la Waislamu na jeshi la makafiri). Na 
Mwenyezi Mungu ndiye Mwenye uweza juu ya kila 
kitu. 

Wanayakataa katakata; hawayataki tu. 

34- Katika mwaka wa 6 wa A1 Hijra alitoka Mtume na baadhi ya Masahaba zake kuhiji; Maqureshi 
wakawazuilia. Wanajiona wao kuwa ndio wenyewe wenye amri ya Makka na hiyo A1 Kaaba; kwa kuwa zimo 
katika mikono yao. 

35- Maqureshi na makaHri wenztwao wakifanya ibada zao hapo katika A1 Kaaba na kwengineko walikuwa 
wakipiga kofi kwa mikono yao na kuliza vikorombwe kwa mikono yao na ndimi zao. Basi huku kupiga kofi wakati 
wa ibada na kutoa sauti za mfano wa vikorombwe si jambo zuri hata kidogo. 

36 ... Hao matajiri wa kikaftri, khasa Maqureshi, walitumia pesa nyingi kufanyia mambo na propaganda za 
kuuzuilia Uislamu usende mbele. Ikawa kazi yao bure — Uislamu umetawanyika ulimwengu mzima. 

Na sasa pia hiyo mibwana mikubwa na midola mikubwa isiyokuwa ya Kiislamu inatumia chungu ya pesa na 
chungu ya propaganda ili kuuzuilia Uislamu usitapakae. Kumbe huo unatanda tu kidogo kidogo ulimwengu 
mzima kama alivyokariri kusema Mwenyezi Mungu katika Qurani kuwa Uislamu utatangaa tu hata wakichukia 
vipi makafiri. 

